Lavrov upozorava: Uvlačenje Ukrajine u američke političke igre izazvaće najozbiljnije posledice\nPosebna pažnja na sastanku posvećena je Ukrajini. Lavrov i američki državni sekretar Entoni Blinken su ukazali da je neophodno da Kijev primenjuje Minski paket mera, uključujući direktan dijalog sa LNR i DNR, navedeno je u saopštenju ruskog Ministarstva.Istovremeno, šef ruske diplomatije ukazao je američkom kolegi i da je neophodan dogovor o dugoročnim bezbednosnim garancijama na ruskim zapadnim granicama i da to treba posmatrati kao imperativ.Blinken: Ukrajina nije pretnjaBlinken je nakon pregovora sa Lavrovom novinarima rekao da Ukrajina ne predstavlja pretnju i da ne želi konfrontaciju sa Rusijom, bez obzira na „dezinformacije koje širi Moskva“.Razgovor sa Lavrovom je nazvao iskrenim i istakao da ruska strana vrlo dobro shvata kakve mere bi Amerika mogla d preduzme protiv nje u slučaju da uđe u sukob sa Kijevom Državni sekretar SAD je dodao je da Amerika smatra da su Minski sporazumi najbolja diplomatska platforma za regulisanje sukoba na istoku Ukrajine.Na dnevnom redu i problem diplomatskih misijaPrema navodima ruskog MIP-a, tokom razgovora su pomenuta i pitanja funkcionisanja diplomatskih predstavništava obe zemlje i dogovoren nastavak stručnog rada u toj oblasti, uz uzimanje u obzir ruskih predloga koji predviđaju obnavljanje diplomatskog prisustva na recipročnoj osnovi i vraćanje ruske diplomatske imovine koju su zaplenile američke vlasti.Ruski ministar i američki državni sekretar su razmenili mišljenja i o situaciji u vezi sa iranskim nuklearnim programom.„Blinken i Lavrov su takođe ukazali na važnost nastavka koordinacije u vezi sa pitanjima koja se tiču bilateralnih odnosa i onih gde se naši interesi poklapaju, uključujući blokiranje mogućnosti Irana da nabavi nuklearno oružje“, navodi se u saopštenju Stejt departmenta.Kako se navodi, tokom sastanka je razmotrena i situacija na Kavkazu. Blinken je pozdravio obnovu direktnog dijaloga između vlada Jermenije i Azerbejdžana.Dvadeset osmi Ministarski savet Organizacije za Evropsku bezbednost i saradnju (OEBS) održaće se danas i sutra u Stokholmu, u Švedskoj. Godišnji sastanak ministara spoljnih poslova 57 država učesnica OEBS-a, kome prisustvuje Blinken, biće održan na poziv predsedavajuće OEBS, ministarke spoljnih poslova Švedske An Linde.\n16:37 02.12.2021 (Osveženo: 16:45 02.12.2021)\nUvlačenje Ukrajine u američke političke igre imaće posledice, izjavio je ruski ministar spoljnih poslova Sergej Lavrov na marginama sastanka Ministarskog saveta OEBS-a u Stokholmu.\n„Naglašeno je da će ignorisanje legitimne zabrinutosti Rusije, uvlačenje Ukrajine u geopolitičke igre Amerike, u svetlu razmeštanja NATO snaga u neposrednoj blizini naših granica, imati najozbiljnije posledice i primorati nas na uzvratne mere za uspostavljanje vojno-strateške ravnoteže“, navodi se u saopštenju Ministarstva spoljnih poslova Rusije.\nPosebna pažnja na sastanku posvećena je Ukrajini. Lavrov i američki državni sekretar Entoni Blinken su ukazali da je neophodno da Kijev primenjuje Minski paket mera, uključujući direktan dijalog sa LNR i DNR, navedeno je u saopštenju ruskog Ministarstva.\nDržavni sekretar Entoni Blinken stavio je do znanja tokom sastanka da su SAD i njihovi saveznici spremni da nateraju Rusiju da plati „značajnu cenu“ ukoliko Moskva krene putem vojne eskalacije prema Ukrajini, istaknuto je u saopštenju Stejt departmenta.\nIstovremeno, šef ruske diplomatije ukazao je američkom kolegi i da je neophodan dogovor o dugoročnim bezbednosnim garancijama na ruskim zapadnim granicama i da to treba posmatrati kao imperativ.\nBlinken: Ukrajina nije pretnja\nBlinken je nakon pregovora sa Lavrovom novinarima rekao da Ukrajina ne predstavlja pretnju i da ne želi konfrontaciju sa Rusijom, bez obzira na „dezinformacije koje širi Moskva“.\nRazgovor sa Lavrovom je nazvao iskrenim i istakao da ruska strana vrlo dobro shvata kakve mere bi Amerika mogla d preduzme protiv nje u slučaju da uđe u sukob sa Kijevom Državni sekretar SAD je dodao je da Amerika smatra da su Minski sporazumi najbolja diplomatska platforma za regulisanje sukoba na istoku Ukrajine.\nNa dnevnom redu i problem diplomatskih misija\nPrema navodima ruskog MIP-a, tokom razgovora su pomenuta i pitanja funkcionisanja diplomatskih predstavništava obe zemlje i dogovoren nastavak stručnog rada u toj oblasti, uz uzimanje u obzir ruskih predloga koji predviđaju obnavljanje diplomatskog prisustva na recipročnoj osnovi i vraćanje ruske diplomatske imovine koju su zaplenile američke vlasti.\nRuski ministar i američki državni sekretar su razmenili mišljenja i o situaciji u vezi sa iranskim nuklearnim programom.\n„Blinken i Lavrov su takođe ukazali na važnost nastavka koordinacije u vezi sa pitanjima koja se tiču bilateralnih odnosa i onih gde se naši interesi poklapaju, uključujući blokiranje mogućnosti Irana da nabavi nuklearno oružje“, navodi se u saopštenju Stejt departmenta.\nKako se navodi, tokom sastanka je razmotrena i situacija na Kavkazu. Blinken je pozdravio obnovu direktnog dijaloga između vlada Jermenije i Azerbejdžana.\nDvadeset osmi Ministarski savet Organizacije za Evropsku bezbednost i saradnju (OEBS) održaće se danas i sutra u Stokholmu, u Švedskoj. Godišnji sastanak ministara spoljnih poslova 57 država učesnica OEBS-a, kome prisustvuje Blinken, biće održan na poziv predsedavajuće OEBS, ministarke spoljnih poslova Švedske An Linde.


Малки водноелектрически централи Arhiva - Far\nНачалоPosts Tagged "Малки водноелектрически централи"\nМалки водноелектрически централи Tag\nU organizaciji neformalne fejsbuk grupe „Odbranimo reke Stare planine“ juče je u Pirotu održan veliki narodni skup protiv izgradnje derivacionih mini hidroelektrana, kako na području parka prirode Stara planina, tako i u celoj Srbiji. Više aktivista grupe je pred oko 3000 ljudi izrazilo svoje duboko\nProtest protiv izgradnje malih hidroelektrana pod sloganom "Reci ne za MHE" održan je u Pirotu. Okupljeni građani protive se izgradnji hidroelektrana koja je poslednjih godina, kako kažu, uzela maha. Tvrde da su pojedine planinaske reke već nestale, a da ta opasnost preti i drugim rekama,\nInicijativa „Odbranimo reke Stare planine“ u nedelju, 2. septembra na Crvenom trgu u Pirotu organizuje veliki narodni zbor protiv izgradnje mini hidroelektrana na Staroj planini. Iz Inicijative saopštavaju da je ukupan doprinos mini hidroelektrana elektro-energetskom sistemu Srbije izuzetno mali uz katastrofalan uticaj na životnu sredinu i\nVIDEO: Brišu se MHE iz Prostornog plana područja posebne namene Specijalnog rezervata prirode „Jerma“\nU Dimitrovgradu je juče održana Javna sednica Komisije za sprovođenje postupka Javnog uvida u Nacrt prostornog plana područja posebne namene Specijalnog rezervata prirode „Jerma“. U predstavljanju primedbi i predloga podnetih na Nacrt i javnoj raspravi na temu izgradnje MHE učestvovali su predstavnici javnog sektora, nevladinih\nIzvor svih problema zbog kojih se osporava gradnja malih hidroelektrana (MHE) u zaštićenim područjima je taj što je Zakonom o zašiti prirode uopšte to dozvoljeno, kaže za Insajder ministar zaštite životne sredine Goran Trivan. Kako tvrdi, „neće se pomiriti s tim da se nastavi gradnja\nVIDEO: „Reke Vam ne damo!“ poručeno sa protestnog skupa protiv planirane izgradnje više MHE na Jermi u selu Trnski Odorovci\nU selu Trnski Odorovci 7. jula održan je protest građana protiv planirane izgradnje više malih hidroelektrana na reci Jermi. Skupu, organizovanom putem javne Fejsbuk grupe „Odbranimo reke Stare planine“, prisustvovalo je 50-ak aktivista iz Pirotskog okruga i žitelja Trnskih Odorovaca, a povodom, kako je rečeno,


Tijana Žunić o osvojenoj Wannabe nagradi i novoj kolekciji - WANNABE MAGAZINE\nTijana Žunić o osvojenoj Wannabe nagradi i novoj kolekciji\nNakon završenog 41. Belgrade Fashion Week-a, Wannabe Magazine je po treći put dodelio nagradu za Najbolju digitalnu prezentaciju. Ovog puta, kao treća sreća, nagrada je otišla u ruke modne dizajnerke Tijane Žunić koja je predstavila svoju kolekciju za proleće/leto 2017. a ujedno svojim promovisanjem na internetu i korišćenjem ovog medija kao deo svog posla je apsolutno zaslužila da bude nosilac ovog priznanja. Tim povodom smo sa Tijanom uradili i zanimljiv intervju, koji osim priče o samoj nagradi prati i njen rad uopšte, odakle crpi inspiraciju za rad, te kakve sve planove ima za naredni period. Osim toga, Tijana je otkrila i šta misli o srpskoj modnoj sceni, mnogo čemu drugom, zbog čega ne smete propustiti intervju sa jednom od kreatorki koja stvara najženstvenije, romantične, sasvim moderne, a ujedno i komade koji su ispred svog vremena.\nWANNABE MAGAZINE: Na tek završenom 41. Belgrade Fashion Week-u dobila si nagradu Wannabe Magazine-a za Najbolju digitalnu prezentaciju. Koliko tebi kao već ostvarenom dizjaneru ova nagrada znači i koliko je po tvom mišljenju u savremenom svetu bitan internet za predstavljanje u javnosti?\nTIJANA ŽUNIĆ: Za početak, da se još jednom zahvalim celom Wannabe timu na ovoj nagradi. Velika mi je čast da sam dobila ovo priznanje. Iako se već skoro deset godina uspešno bavim dizajnom, digitalna prezentacija je nešto čime sam ozbiljno počela da se bavim tek pre godinu i po dana i praktično sam početnik. To je još jedan od razloga što mi ova nagrada izuzetno znači, jer je doživljavam kao potvrdu da sam na dobrom putu i da je moj rad zapažen. Smatram da je u današnje vreme izuzetno važno prezentovati se javnosti upravo putem interneta, jer je to najbrži način za širenje informacija.\nU čemu si pronašla inspiraciju za svoju novu kolekciju koju si predstavila na Nedelji mode?\nIdeja da predstavim modernu i samosvesnu ženu kroz interpretaciju sada aktuelnih svetskih trendova je bila vodilja da napravim kolekciju za proleće/leto 2017.\nKoliko se tvoj rad za ovu kolekciju razlikuje u odnosu na prethodan? Šta si ovoga puta htela da postigneš komadima koje si kreirala?\nTrudim se da svake sezone prikažem nešto novo, ali uvek ostajem u okvirima svoje estetike i onoga što se već iskristalisalo kao moj stil. Ne mislim da se moje kolekcije i rad na njima drastično razlikuju jedna od druge. Volim da se usavršavam i učim nove stvari koje će doprineti boljem kvalitetu mojih odevnih komada i razvijati moj brend.


Pobuna u Kolubari: Nije naš ugalj "prljavi lignit" nego "crno zlato" - Ekonomske Vesti\nPobuna u Kolubari: Nije naš ugalj „prljavi lignit“ nego „crno zlato“\nOd danas su sve rampe i kapije u Kolubari za Zoranu Mihajlović zatvorene, rekao je na velikom protestnom skupu u tom preduzeću višedecenijski sindikalni rukovodilac Miodrag Ranković, pozdravljen odobravanjem prisutnih radnika.\nZorana Mihajlović hoće da nam iščupa srce, da ugasi Kolubaru i Kostolac i naše elektrane u Kostolcu i Obrenovcu, nastavio je Ranković.\nOtkako je ona došla (na čelo Ministarstva rudarstva i energetike) naš ugalj je „prljavi lignit“, a nekad je bio „crno zlato“, rekao je Ranković i uzviknuo: „E neće biti prljavi lignit“!\nOn je rekao da je oko EPS-a i Kolubare uvek bilo lobista.\n„Ali sad je opasan momenat: imamo lobistu koji sedi u Vladi Srbije”, zaključio je Ranković.\nOvoliko uzbudjenje izazvalo je pismo, koje je sundikatu Kolubare dostavio član Nadzornog odbora EPS-a Srdjan Alimpijević, a koji je Zorana Mihajlović, prema rečima Rankovića, uputila rukovodstvu Elektroprivrede Srbije.\n„Ovo pismo gasi Kolubaru, gasi radna mesta u Kostolcu, u termoelektrani Obrenovac, faktički Srbiju dovodi u mrak”, rekao je Ranković.\n„Zorana Mihajlović planira da nas ugasi od 2021. do 2030. godine.To joj neće proći”, saopštio je on.\nA glavni okidač celog nezadovoljstva je odluka Ministarstva rudarstva i energetike da se o obustavljanju gradnje termoelektrane Kolubara B u Kaleniću.\nOdluka o gradnji te termoelektrane doneta je još 1984. godine, a 1992. je rad na tome obustavljen. Ponovo je ideja oživela 1996, da bi se od nje konačno odustalo 2004.\nAli krajem 2019. godine Ministarstvo gradjevinarstva, saobraćaja i infrastrukture, na čijem je čelu tada bila Zorana Mihajlović, objavilo je poziv za rani javni uvid povodom izrade Prostornog plana područja posebne namene za izgradnju termoelektrane Kolubara B. Elaborat za rani javni uvid uradio je Institut za arhitekturu i urbanizam Srbije.\n← Poslednje podsećanje : Ako imate švajcarske franke…\nZorana Mihajlović :Manipulacija onih koji su napravili odredjene dogovore →


Letnja škola podmlatka Crvenog krsta Srbije – Portal Opštine Ivanjica\nU okviru realizacije programa ” Promocija humanih vrednosti” Crveni krst Ivanjica je uputio sedmoro dece sa vaspitačem iz OŠ Milinko Kušič , polaznika ovog programa na letnju školu podmlatka Crvenog krsta u Dečoje odmaralište ” Krista Đorđević” – Baošići od 4. do 13.08.\nPolaznici ove škole su tokom prethodne školske godine u okviru ovog programa unapredili znanje o tome šta je tolerancija, kako nenasilno rešiti konflikt, šta je diskriminacija, rodna ravnopravnost… ukazivana je važnost prihvatanja različitih ljudi, takođe i opasnosti koje vrebaju na internetu kroz radionice Cyber bullyinga.Kao rezultat naučenog pripremljena je pozorišna predstava koja je izvedena na nacionalnom festivalu u Beogradu.\nRad sa polaznicima Letnje škole organizovan je kroz brojne poučne i rekreativne radionice: Difuzije, Prve pomoći, Realističkog prikaza povreda, oboljenja i stanja, Prevencije trgovine ljudima, Promocije humanih vrednosti, kao i folklornu, likovnu i muzičko-jezičku sekciju.\nDeca iz dvadest šest gradova i opština u kojima Crveni krst realiozuje ovaj program, imaju priliku da se upoznaju, sklapaju nova prijateljstva i da uživaju u raznolikim aktivnostima; od početnih plivačkih poduhvata do svojih prvih kreativnih ostvarenja u okviru večernjeg programa. Novootkriveni talenti su spontano poboljšavali druženje, te je svaki dan njihovog boravka u odmaralištu jedinstven i ispunjem osmesima.


NAJBOLjI STUDENTI NA PLAĆENOJ PRAKSI U DRŽAVNIM ORGANIMA | Novosadski Info\nVlada Republike Srbije je sredinom marta usvojila zaključak po kome je saglasna da studentima koji su upisani u jednu od poslednje dve godine osnovnih akademskih i integrisanih studija u školskoj 2021/2022. godini, na svakoj visokoškolskoj ustanovi čiji je osnivač Srbija, a koji ostvare najbolji ukupan prosek zaključno sa poslednjim semestrom, obezbedi obavljanje studentske prakse. Od petka, 1. aprila, počinje plaćena studentska praksa za najbolje studente u državnim organima i javnim službama.\nTim povodom, članica Gradskog veća za budžet, finasije i investicije, Adrijana Mesarović, danas je u Gradskoj kući potpisala Ugovor o obavljanju studentske prakse sa Jovanom Kovačević, studentkinjom Univerziteta u Novom Sadu, koja će stručnu praksu obavljati u Gradskoj upravi za finansije.\n– Najbolja investicija za Srbiju je ulaganje u mlade i pametne ljude jer time ulažemo u bolju i svetliju budućnost za sve nas. Odluka Vlade da podrži najbolje studente i obezbedi im priliku da steknu praktična znanja i radno iskustvo tokom studiranja će im značajno pomoći pri zapošljavanju nakon završetka studija. Novi Sad je univerzitetski grad i saradnja Grada i Univerziteta je posebno važna. Gradonačelnik Novog Sada Miloš Vučević je od prvog dana od kada je na čelu našeg Grada prepoznao važnost iste i saradnja sa Univerzitetom usko i intenzivno je inkorporirana u rad svih gradskih uprava i službi. Verujem da će praksa u Gradskoj upravi za finansije za Jovanu biti veoma značajna jer će svoje znanje stečeno u akademskim uslovima proveriti u praksi, u timskom okruženju i da će time sebi obezbediti kompletnije obrazovanje i u delu praktičnog – rekla je Adrijana Mesarović.\nPraksa će trajati tri meseca, odnosno do 30. juna, sa maksimalno 20 radnih sati u toku radne nedelje. Ukupno 127 najboljih studenata sa univerziteta u našoj zemlji će početi sa praksom, koja će im pomoći u profesionalnom usavršavanju i pronalasku posla. Prema zaključku Vlade Republike Srbije, praksa će se obavljati sa naknadom koja će biti plaćena u iznosu od 10.000,00 dinara mesečno, a na osnovu potpisanog Ugovora o obavljanju stručne prakse.\nPonosni smo na našu Jovanu, na sve naše mlade, na svih 127 studenata koji danas ovim ugovorima na jedinstven način započinju svoju profesionalnu karijeru. U Republici Srbiji, u našem Gradu je poslednjih godina ostvaren izrazito podsticajan ambijent i pogodno poslovno okruženje koje motiviše naše mlade da ostanu u svojoj zemlji, da pronađu zaposlenje i tako dobiju priliku da svoje ideje i stečena znanja pretoče u praktična rešenja. Zahvaljujući vrednim i ambicioznim mladim ljudima, koji imaju potencijal da svojim zalaganjem doprinesu daljem razvoju naše zemlje, sinonim za budućnost biće uspeh i napredak.


event Archives - Kat on coffee\nOrganizacija događaja / 24.02.2020\nZvuči kao najdosadniji naslov ikad, zar ne? Nekako zvanično, ozbiljno… To je zbog toga što je ovo je naslov mog završnog rada na Fakultetu organizacionih nauka, koji sam pisala prošle godine. Imala sam tu čast da stvari koje sam u praksi radila pretočim u teoriju. Taj...\nOrganizacija događaja / 06.11.2019\nZanimljivo je kako iz godine u godinu broj konferencija i festivala u Srbiji raste (evo izveštaja kad su u pitanju IT događaji). Ne samo da raste broj događaja već mnogi postaju asocijacija na određenu industriju i postavljaju Srbiju na ozbiljno visoko mesto. Prosečnom posmatraču možda izgleda...


Bokal oseća stvarnost i Deca u prahu: Stižu niške bizarne pjesmice i slovenačka bolesna buka – Demofest\nBokal oseća stvarnost i Deca u prahu: Stižu niške bizarne pjesmice i slovenačka bolesna buka\nJuni 24, 2016, 13:25 Juni 25, 2016 3230\nManje od mjesec dana je preostalo do trenutka kada će Demofest scenu obojiti svježa energija demo bendova iz regiona. Među njima će se naći i dva sastava koja su dobar primjer poigravanja žanrovima poput alternativnog metala i starogradskog grunge-a. Predstavljamo vam Bokal oseća stvarnost i Deca u prahu, sastave koji, iako nazivi ne ukazuju na to, imaju mnogo toga zajedničkog.\nBOKAL OSEĆA STVARNOST (Niš, Srbija)\nNe znamo na koji način to bokal osjeća stvarnost, ali istoimeni bend obećava prilično nestvaran zvuk na predstojećem Demofestu. Ekipa južnjaka, predvođena Miodragom Brankovićem Ćaletom, frontmenom grupe, okupila se 2008. godine kada su, bez većih očekivanja, objavili stvar „Vrežinski bazen“, koja je ubrzo postala prava internet senzacija. Kao ulaz na veliku scenu devetog Demofesta poslužile su im „Mačke“ i „Hipsterke“, sa albuma „Gde si video dedu od dva metra“. Ove Nišlije za sebe kažu da pjevaju „bizarne pesmice“ i „starogradski grunge“, a sve upakovano u nježnu i pjevljivu melodiju, uz neizostavan i za njih karakterističan, tvrdi niški akcenat. Osim Ćaleta, bend čine i Marko Tomović (bubanj), Stefan Vasiljević (klavijature) i Petar Vuksanović (bas gitara).\nDECA U PRAHU (Novo mesto, Slovenija)\nUkoliko ste već imali priliku da poslušate stvari benda Bokal oseća stvarnost, uočićete da ova dva sastava imaju istog „ćaleta“, frontmena Miodraga Brankovića. Ljeto 2013. godine označilo je raskid saradnje Brankovića i niške grupe Styptic, ali i okupljanje sastava Deca u prahu. Škakljiv naziv benda odgovara brutalno iskrenoj muzici i nešto agresivnijem zvuku koji vjerovatno neće odgovarati svačijem ukusu, što je i bila namjera ekipe. Da je to zaista tako potvrđuju i obradom raznih mračnih tema, ali i „leptirića, cvijeća i ljubavi“. Za sebe govore da rade na stvaranju „seljačke buke“, mada, kvalitet njihovog zvuka to ne potvrđuje. Pored Brankovića, Deca u prahu su i Dejan Jerončić (vokal i gitara), Timotej Hrastar (bubanj) i Marko Kužnik (bas gitara), a nastup na Demofestu su im osigurale stvari „Nemoj me gledate“ i „Zašto sam sebi normalan“.\nPrethodni članakM.O.R.T. objavio drugi singl sa novog albuma: „Volim“ je pozitiva koju ćete zavoljetiNaredni članakNikola Pejaković iz ugla člana žirija: Kad je neko kvalitetan, probija sve blokade


Američki ministar finansija: Ne vidim nikakvu recesiju\nAmerički ministar finansija Stiven Mnučin\nAmerički ministar finansija Stiven Mnučin odlučno je danas odbacio izgleda za recesiju u SAD i rekao da trgovinski rat koji predsednik Donald Tramp vodi protiv Kine za sada nemam nikakav uticaj na privredu te zemlje.\n"Ne vidim nikakvu vrstu recesije", rekao je Mnučin za Foks biznis, navodeći da je američki privredni rast znatno iznad rasta u drugim zemljama, mada je napomenuo da usporavanje svetskog privrednog rasta "ima umeren uticaj na američku privredu".\nPo njegovim rečima, rat carinama između Vašingtona i Pekinga utiče samo na kinesku ekonomiju.\n"Za sada ne vidimo znake da utiče na SAD" rekao je on. "Jasno je da se događa znatno usporavanje svetske privrede istovremeno u Kini i u Evropi ali mi smo i dalje svetla tačka", dodao je on.\nRast BDP-a prve svetske privrede procenjen je na dva odsto za drugi kvartal, što je jasno usporavanje u odnosu na rast od 3,1 odsto zabeležen u prvom tromesečju.\nO pitanju pregovora sa Kinom radi okončanja trgovinskog rata koji traje 18 meseci Stiven Mnučin je ponovo istakao da će Trampova administracija potpisati sporazum ako američki predsednik oceni da je on zadovoljavajući.\n"Imamo dokument, ostvarili smo znatan napredak, oni dolaze ovde. Smatram da je to znak dobre volje, da oni žele da nastave da pregovaraju i da smo mi spremni da pregovaramo", rekao je američki ministar.\nKineska delegacija na čelu sa vicepremijerom Liju Heom očekuje se u Vašingtonu početkom oktobra.\n"Ako možemo da dobijemo dobar sporazum, sporazum koji je dobar za nas potpisaćemo ga, ako ne predsednik je savršeno zadovoljan da nastavi sa carinama od kojih sakupljamo znatne svote", rekao je Mnučin.\nTramp očekuje do će do kraja godine sa faznim uvođenjem dodatnih carina biti pogođen gotovo kompletan uvoz iz Kine, odnosno roba u vrednosti od 540 milijardi dolara, koliko je iznosio uvoz 2018. godine. Ekonomisti upozoravaju da trgovinski rat utiče na usporavanje svetske privrede.


Amerika ne može bez Asada u borbu protiv ID - 24.05.2015, Sputnik Srbija\nAmerika ne može bez Asada u borbu protiv ID\nVašington bi trebalo da preispita svoju strategiju borbe protiv Islamske države i da sarađuje sa Damaskom, smatraju stručnjaci. 24.05.2015, Sputnik Srbija\n09:20 24.05.2015 (Osveženo: 16:19 05.10.2015)\n© AP PhotoPripadnici Islamske države\nVašington bi trebalo da preispita svoju strategiju borbe protiv Islamske države i da sarađuje sa Damaskom, smatraju stručnjaci.\nPrema njihovim rečima Amerika bi, s obzirom na nedavna napredovanja ove militantne organizacije u Iraku, trebala da izgradi novu strategiju za ID, rekli su šef Nezavisnog instituta za mir i slobodu u Vašingtonu Ivan Eland i analitičar J.J. Stajnberg za Sputnjik.\nID planirala ubistvo predsednika Nemačke\n23 Maj 2015, 21:37\n„Tamo nema adekvatnih kopnenih snaga koje bi zadržale militante ID ili koje bi preciznije identifikovale neprijateljske ciljeve u složenom okruženju, kako bi američke vazdušne snage mogle da budu efikasnije“, rekao Eland.\nOn je naglasio i da bi američka politika po ovom pitanju, s obzirom na porast napetosti, ubuduće mogla da se odvija u nekoliko faza.\nVašington bi, prema njegovim rečima, mogao da proglasi pobedu i napusti Irak, zatim da odluči da je pretnja ID smanjena i da ga onda napusti, ili bi počeo da trenira militante iz sunitskih plemena da se bore protiv ID.\nMeđutim, što se treće opcije tiče, Eland upozorava da takva politika, možda, neće biti efikasna.\nPrema njegovim rečima, jedino dugoročno rešenje za Irak je da se ta država podeli na tri autonomije.\n„Treba omogućiti sunitima da sami vladaju, jer bi ih to možda osnažilo i podstaklo na intenzivniju borbu protiv militanata ID“, zaključuje on.\nStajnberg smatra da američka vlada može efikasno da se izbori sa ID jedino ako počne tesno da sarađuje sa sirijskom vladom predsednika Bašara el Asada.\n„Da bi Amerika uspela u Siriji, ona mora da koordinira sa Asadovom i sirijskom vojskom, koja je jedina održiva vojna sila u borbi protiv islamista“, rekao je on, podsetivši da je američki predsednik Barak Obama hteo 2011. godine da smeni sirijskog predsednika.\n„Bela kuća okleva da prizna da su takve primedbe iznete u zabludi“, rekao je Stajnberg.\nPrema njegovim rečima, Amerika nije u stanju da efikasno vodi rat protiv terorista ID, jer Bela kuća još uvek smatra da je uklanjanje Asada sa vlasti prioritet.\nTeroristi ID idu na odmor u Švedsku\n22 Maj 2015, 19:22\n„Američka administracija se plaši da prekine saradnju sa Saudijskom Arabijom i Turskom, koji otvoreno podržavaju najgore sunitske džihadiste“, zaključuje on.\nStajnberg je podsetio i da je i na nedavnom sastanku američkog državnog sekretara Džona Kerija, ruskog predsednika Vladimira Putina i šefa ruske doplomatije Sergeja Lavrova konstatovano da ID predstavlja veliku pretnju i dodao da bi zajednički prioritet (borba protiv ID) mogla da dovede do zbližavanja u odnosima Moskve i Vašingtona.


Korona virus: Blizu 200 aktivnih slučajeva zaraze - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Koronavirus Korona virus: Blizu 200 aktivnih slučajeva zaraze\nPodaci za školske i obrazovne ustanove u opštini Bečej\n– U poslednja 24 časa urađeno je 52 antigenska testa od kojih je 16 pozitivno na kovid- 19.\n– U poslednja 24 časa pristiglo je 8 rezultata PCR testova (od 27.2.) od kojih je jedan pozitivan na kovid- 19.\n– Uzorkovano je 21 PCR testova i poslato na analizu u Institut za javno zdravlje Vojvodine.\nPrema podacima dobijenim od Instituta za javno zdravlje Vojvodine u epidemiji COVID 19 u opštini Bečej zaključno sa 2.3.2021.godine obolelo je ukupno 1.709 građana. Na današnji dan registrovano je 196 aktivnih slučajeva zaraženih kovid-19.\nDanas je na Punktu za imunizaciju građana protiv kovid – 19 92 građana primilo prvu dozu vakcine AstraZeneka. Prema planu vakcinacije dobijenom od Instituta za javno zdravlje za sutra je planirano da se 120 građana vakciniše prvom dozom vakcine Fajzer.


TEŠKA SAOBRAĆAJNA NESREĆA KOD ZENICE: Auto se sudario sa kamionom, poginule tri osobe, vatrogasci izvlačili mrtve! | Novosti.rs\nDo nesreće je došlo oko 22 sata, a troje stradalih nalazilo se u putničkom motornom vozilu, prenosi Klix.ba.\nPovređena osoba prevezena je na Urgentni blok Kantonalne bolnice Zenica.\nNa lice mesta izašla je i vatrogasna jedinica kako bi iz vozila, koje se nalazi pod kamionom, izvukla tela poginulih.\nsaobraćajna nesreća BiH Zenica BiH vesti saobraćajna nesreća danas poginuli u saobraćajnoj nesreći


Amerima prekipelo: Vlast da prekine borbu protiv nepostojeće "ruske pretnje"\nAmerikanci traže od vlasti da prestane da troši budžetska sredstva za borbu sa "nepostojećom ruskom pretnjom". Peticija sa žalbom Kongresu objavljena je na sajtu Bele kuće.\nFOTO: Počeo 7. Kongres Radničke partije Severne Koreje\nObama živi u svetu bajki\nPojedine izjave američkog predsednika tokom obraćanja Kongresu toliko su apsurdne da se čini da Barak Obama živi u izmaštanom svetu, smatra analitičar "Boston heralda".\nSeverna Koreja pozvala Obamu i Kongres u goste\nPanika u Vašingtonu\nOpštepoznatu činjenicu da u glavnom gradu SAD postoji Zona zabrane letova koja obuhvata nebo iznad ključnih mesta u Vašingtonu, Bele kuće i Kongresa, ignorisao je u sredu vlasnik jednog mini...\nJavni dug SAD u ponedeljak je dostigao zakonsku granicu od 18 biliona dolara, što je više od celokupnog bruto domaćeg proizvoda (BDP) SAD, javlja Raša tudej.\nkomonews, vestionline 8 komentara\nKeri: Rusi su me lagali u oči\nAmerički državni sekretar Džon Keri izjavio je u utorak da su ga ruski predstavnici više puta "lagali" o aktivnostima Kremlja u Ukrajini.


Otvoren drugi "Mekdonalds" u Novom Sadu\nU Novom Sadu na Bulevaru Jaše Tomića, večeras je otvoren novi "Mekdonalds" restoran, drugi u tom gradu, a 19. po redu u Srbiji gde ova kompanija posluje već 25 godina.\nRestoran iz ovog lanca brze hrane, koji zapošsljava 55 radnika, otvorili su gradonačelnik Novog Sada Miloš Vučević i direktor "Mekdonaldsa Srbija" Tomaž Rogač.\nVučević je tom prilikom kazao da je lepa stvar za Novi Sad što jedna tako renomirana kompanija kao što je "Mekonalds" otvara jedan tako ekskluzivan objekat.\n- Neko će reći da se radi o maloj investiciji, ali niko ne treba da potcenjuje ni jednu investiciju, jer je svaka investicija za naš grad i državu izuzetno važna. Nek bude što više ovakvih takozvanih malih investicija u Novom Sadu i Novi Sad će se bolje razvijati - rekao je Vučević.\nTomaž Rogač je rekao da Kompanija "Mekdonalds" ove godine obeležava 25 godina rada u Srbiji, te da će u Novom Sadu do kraja godine biti otvoren još jedan restoran i to u "BIG šoping centru", gde će biti zaposleno 25 radnika.\n- Otvaranjem tog restorana "Mekdonalds" će u Novom Sadu zapošljavati 135 radnika, a ukupan broj restorana u Srbiji će biti 20 - rekao je Rogač.\nPrema njegovim rečima, ukupna vrednost investicije novootvorenog restorana je dva miliona evra, a u restoranu, koji broji 165 sedećih mesta, zaposleno je 55 radnika.\nMIROVIĆ I LONČAR U KULI Otvoreni Dom zdravlja i crpna stanica "Kula - Mali Iđoš"\nPronađeni grobovi Kelta pored Zrenjanina\nZRENJANIN - Prilikom izvođenja zemljanih radova u industrijskoj zoni „Jugoistok“, u blizini Ečke kod Zrenjanina, pronađen je značajan arheološki materijal. Stručnjaci Zavoda za zaštitu spomenika kulture obavešteni su da je presečena humka u čijem su se preseku jasno ocrtali ljudski skeleti, a osim toga prikupljeni su ostaci keramike za koju je potvrđeno da potiče iz vremena Kelta.\nNIŽE CARINE ZA UVOZ TRAKTORA Olakšanje domaćim fabrikama koje se bave serijskom montažom


Beta 19. septembra 2021. 14:10\nSpecijalni predstavnik Evropske unije (EU) za dijalog Beograda i Prištine Miroslav Lajčak boraviće u ponedeljak i utorak u Beogradu radi razgovora o primeni sporazuma postignutih u procesu dijaloga i napretku u pregovorima o sveobuhvatnoj normalizaciji odnosa.\nLajčak će u Beogradu razgovarti sa predsednikom Srbije Aleksandrom Vučićem, predstavnicima medjunarodne zajednice u Beogradu, kao i sa predstavnicima poslovne zajednice i civilnog društva, saopšteno je iz Delegacije EU u Srbiji.\nIz kabineta predsednika Srbije potvrdjeno je da će se Vučić sastati sa Lajčakom sutra u 14 sati u predsedništvu.\nSpecijalni izaslanik boravio je prošle nedelje u trodnevnoj poseti Kosovu tokom koje je, kako je rekao imao „dobre susrete“ sa liderima Srpske liste, Demokratske partije Kosova, Demokratske lige Kosova i Alijanse za budućnost Kosova.\nTokom sastanaka sa premijerom Kosova Aljbinom Kurtijem i njegovim zamenikom Besnikom Bislimijem razgovaralo se o novom datumu sastanka u Briselu, koji se, prema Lajčaku ne može objaviti pre prethodnih razgovora u Beogradu.\nLajčak je na Kosovu istakao da je važno da su obe strane uključene u proces i da se on nastavlja.


Festival fudbala na Trgu republike "Napad na Ostrvljane"\nFestival fudbala na Trgu republike „Napad na Ostrvljane“\nTanjug 22. oktobra 2019. 15:06\nBEOGRAD – Na Beogradskom festivalu fudbala danas na Trgu republike sekretarka za sport i omladinu Dragana Belojević najavila je početak novog ciklusa ove manifestacije pod sloganom „Napad na Ostrvljane“, koja se održava do 24. oktobra u organizaciji Grada Beograda.\nOna je rekla i da Grad Beograd sa Fudbalskim savezom Srbije drugi put na Trgu republike organizuje ovu manifestaciju, uz brojne radionice za mlade sportiste.\nTo je, dodala je prilika da se podrže naši fudbalski klubovi koji učestvuju na evropskim kupovima, ujedno i reprezentacija, uključujući i žensku fudbalsku reprezentaciju koja je takođe uspešna.\nTakođe, kako je navela, to je odlična prilika za decu da se igraju, da im pokažemo šta znači fer-plej, da ih naučimo da vole svoj klub, ali i da poštuju protivnički.\n„Svakako, najbitnija stvar jeste da na terenu vide da se sav njihov trud i rad isplati, te da poštovanjem trenera, protivnika i ljudi koji su oko njih steknu samopoštovanje i tako postanu vrhunski sportisti i vrhunski ljudi“, rekla je Belojević.\nNa taj način, dodala je, pokazujemo da je Beograd sportski grad i da je iz njega otišlo mnogo vrhunskih sportista u svet koji su nam doneli mnogo zlatnih medalja.\n„Svaki put kada je utakmica u eropskim kupovima, mi ćemo tri dana imati ovakvu manifestaciju tokom koje će deca moći da igraju i fudbal i stoni fudbal, ali i da uživaju u drugim aktivnostima“, zaključila je gradska sekretarka.\nZlatna odbojkašica Teodora Pušić podsetila je da je Srbija zemlja sporta, te da osim talenta, rad i trud su presudni za svaki uspeh. Ona je takođe pozvala sve da dođu na Trg republike.


Popović: Bar je opština u kojoj su realizacije projekata i uređenje prostora vidljivi na svakom koraku | Standard\nDok u pojedinim primorskim opštinama, Budvi, Tivtu, Kotoru, traje blokada opštinskog aparata, potpuni haos i nerad, koaliciona prepucavanja i nepotizam, nešto nalik stanju u Vladi Crne Gore, u Baru se uspješno i kontinuirano realizuju projekti u skladu sa Planom i programom uređenja prostora, poručio je odbornik Demokratske partije u Baru Jovan Popović.\n” Lokalna vlast u Baru, na čelu sa DPS-om prošlu godinu je završila nizom aktivnosti na realizaciji infrastrukturnih projekata širom barske opštine. Sa takvom dobrom praksom je nastavljeno i u prvim danima januara”, kazao je on.\nPopović je dodao da je nakon rekonstrukcije trotoarskih površina u centru grada, na više lokacija u gradu postavljena je i 61 nova klupa u cilju oplemenjivanja prostora, čineći ga funkcionalnijim i korisnijim za sve građane Bara.\n”Pored uređenja parkovskih površina i pješačkih staza, u proteklim danima je završena potpuna rekonstrukcija dijela jedne od najprometnijih saobraćajnica u gradu, od mosta rijeke Željeznice do Doma zdravlja. U narednim danima očekuje se nastavak rekonstrukcije drugog dijela ove saobraćajnice do Luke Bar ”, kazao je on.\nPopović je poručio da činjenica da Vlada Crne Gore diskriminiše Opštinu Bar i izdvaja minimalna sredstva za realizaciju kapitalnih projekata, neće usporiti razvoj, jer lokalna samouprava posvećeno i uporno radi na unaprijeđenju te opštine.\n”Iznosi Kapitalnog budžeta Opštine Bar se povećavaju iz godine u godinu. Tako je iznos opredijeljen za 2022. godinu, pet puta veći od onog koji je opredijelila Vlada i čini 42% ukupnog Budžeta Opštine Bar, odnosno 10.5 miliona eura”, kazao je on i dodao da će taj iznos će biti investiran u lokalnu infrastrukturu.\nAko uzemo u obzir činjenicu da je ostvarenje Budžeta Opštine Bar u 2021. godini iznosilo preko 100 odsto, Popović ocjenjuje da nema sumnje da će i 2022. godina biti upamćena po radovima i investicijama na svakom koraku barske opštine i da će Bar spremno dočekati ljetnju turističku sezonu.


Usvojen budžet grada Kragujevca za 2013.godinu | Ritam Grada - vesti Kragujevac\nUsvojen budžet grada Kragujevca za 2013.godinu\nNa petoj redovnoj sednici odbornici Skupštine grada Kragujevca usvojili su Odluku o budžetu grada za 2013.godinu u iznosu od 9,5 milijardi dinara. Za budžet je glasalo 53 odbornika, dok su protiv bili odbornici Srpske napredne stranke i Demokratske stranke.\nBudžet, prema rečima predlagača, predviđa racionalizaciju i smanjenje javne potrošnje. Prioritet će imati kapitalna ulaganja ali i isplate zaostalih naknada izvođačima. Kada je reč o kapitalnim projektima koji su planirani za realizaciju u narednoj godini, a to su, izgradnja OTC „Vodovoda“, upravnog bloka sa pratećim sadržajima na gradskom stadionu „Čika Dača“, izgradnja legata Nikole Koke Jankovića, zatim, ulice Internacionalnih brigada i Petrovačke magistrale sa kružnim tokom na toj lokaciji, i izgradnja ulice Sloboda.\nOdgovarajući na kritike opozicije da je budžet nerealno planiran, gradonačelnik Kragujevca Veroljub Stevanović je rekao da planiranje, ne znači da je to i zacementirano.\n– Mi široko idemo u planiranje i to je naša politika. Nije naša politika da nam ostvarenje budžeta bude devedest i nešto posto, nikad ne može da bude 100%, nego da stvorimo mogućnosti da ostvarimo neke projekte koje smo zacrtali i stvorimo prostor za neko bolje vreme, koje može da se desi na ovaj ili onaj način. Zato svesno projektujemo ovakav budžet, koliko god vi to da kritikujete – rekao je Stevanović.\nOn je dodao i da je nemoguće bilo šta prikriti u budžetu i naglasio da Kragujevac nije prezadužen grad.\n– Nijedan kredit, ni kratkoročni za likvidnost ni dugoročni za investicije, ne možemo da uzmemo bez saglasnosti Vlade Srbije. Zaduženje grada je 17 miliona evra i treba ga isplatiti za narednih sedam do osam godina i to na nivou godine iznosi dva i po do tri miliona evra – naglasio je Stevanović.\nOn je najavio i da će tokom naredne godine, pored kapitalnih projekata, Grad finansirati izgradnju fiskulturnih sala u školi u Erdeču i školi „Živadinka Divac“, a lokalna samouprava će pokušati da isfinansira i rekonstrukciju sale u školi „Svetozar Marković“. Prema njegovoj najavi od 1. februara naredne godine, na zatvorenom bazenu u Kragujevcu, s radom će početi akademija „Čavić“ koju će voditi naš proslavljeni plivač Milorad Čavić.\nUsvajanju budžeta prethodila je rasprava i odlučivanje o nekoliko tačaka dnevnog reda kojima se zapravo puni budžet Grada. Odbornicu su tako usvojili – Odluku o određivanju zona na teritoriji grada Kragujevca, visini stope poreza na imovinu, koja ostaje nepromenjena i iznosiće 0,20%, naknadi za korišćenje gradskog građevinskog zemljišta, lokalnim komunalnim taksama i boravišnoj taksi.\nNa jučerašnjoj sednici odbornici Skupštine grada Kragujevca izbrali su, tajnim glasanjem, sa 56 glasova za, prof. dr Petra Veselinovića za člana Gradskog veća za ekonomsku politiku Grada i finansije. Nakon polaganja zakletve, zahvaljujući se na ukazanom poverenju, Veselinović je rekao da je Kragujevac grad koji danas ima jasnu perspektivu, da je ekonomski okvir lokalne samouprave dobro postavljen ali da je potrebno još mnogo toga uraditi za bolji život građana Kragujevca. Nastavaljujući tradiciju da svaku godinu posveti određenom jubileju, gradski parlament odlučio je, jednoglasno, da 2013. godinu proglasi Godinom Dimitrija Davidovića i modernog novinarstva u Kragujevcu. Naime, sledeće godine navršava se 245 godina od pojave prvog srpskog lista u Veneciji, 200 godina od izlaska prvog broja „Novina Serbskih“, 178 godina od usvajanja Sretenjskog Ustava čiji je Davidović tvorac i 175 godina od njegove smrti.\nFormirana je i Komisija za sprovođenje izbora za organe mesne samouprave, koju će biti sprovedeni u prvoj polovini juna meseca sledeće godine. Komisiju čine predstavnici svih političkih stranaka iz gradskog parlamenta. Zbog podnošenja ostavke Skupština je danas konstatovala prestanak mandata Slađani Radisavljević sa izborne liste Demokratska stranka Srbije-Vojislav Koštunica i potvrdila mandat Radomiru Iliću koji je položio zakletvu.


Pet zvezdica za bezbednost novih modela Kuga i Fiesta Pet zvezdica za bezbednost novih modela Kuga i Fiesta – MOTOR blog\nNakon što je primio nagradu za MyKey sistem na novoj Fiesti i SYNC sistem za pozivanje hitne pomoći u potpuno novom B-MAX-u, novoj Fiesti, C-MAX-u, Focusu i potpuno novom modelu Kuga, Ford je prvi proizvođač automobila koji je osvojio šest različitih Euro NCAP nagrada za izuzetne tehnološke inovacije.\nFord je takođe postigao maksimalnu ocenu – pet zvezdica za bezbednost za novi model Ford Kuga i novu Fiestu od Euro NCAP, nezavisne organizacije za procenu bezbednosti vozila posle njene poslednje runde kreš testova.\n„MyKey i SYNC sa asistencijom za poziv u hitnim slučajevima su ne samo nove tehnologije za Ford u Evropi, to su tehnologije koje nikada ranije nisu viđene u malim automobilima”, kaže Andrew Johnson, supervizor u kancelariji za bezbednost automobila u Ford Evropa. “Oduševljeni smo što je Euro NCAP prepoznao našu posvećenost da funkcije kao što su ove stavimo na raspolaganje što većem broju kupaca.”\nFord je već osvojio Euro NCAP Advanced nagrade za Active City Stop – sigurnosni sistem osmišljen da pomogne vozačima da izbegnu sudare pri niskim brzinama – u potpuno novom B-MAX-u i Focusu. Ford Focus je takođe već osvojio nagrade za napredna rešenja sa sistemima Driver Alert (upozorenje vozaču), Forward Alert (upozorenje o saobraćaju ispred vozila) i Lane Keeping Aid (pomoć za „držanje“ pravca).\n“Euro NCAP Advanced nagrade prepoznaju bezbednosne inovacije na najvišem nivou”, kaže Michiel van Ratingen, generalni sekretar Euro NCAP. ” Ford je pokazao svoju posvećenost time što su napredne bezbednosne funkcije dostupne na širokom spektru vozila i potpuno zaslužuje sve svoje nagrade.”\nPet zvezdica na Euro NCAP testovima nova Kuga je dobila time što je postigla 88 odsto bodova za ukupnu zaštitu – najviši dosadašnji rejting za SUV-ove srednje veličine, kao i 94 odsto bodova za zaštitu odraslih i 86 odsto za zaštitu dece. Nova Kuga takođe nudi SYNC sa funkcijom pomoći u hitnim slučajevima, Active City Stop i Blind Spot Information System, koji svetlosnim upozorenjem na ogledalu na vratima ukazuje da je potencijalna opasnost u „mrtvom uglu“ vozača.\n“Bezbednost je u srži svega što radimo i ove ocene – pet zvezdica za oba nova modela, Kugu i Fiestu, pokazuju odlične bezbednosne performanse naših vozila”, kaže Stuart Southgate, direktor u kancelariji za automobilsku bezbednost u Ford Evropa. “Fordovi inženjeri rade veoma naporno da obezbede mir našim kupcima i njihovim članovima porodice i prijateljima, koji putuju u našim vozilima.”\nVan Ratingen dodaje: “Da bi se postiglo pet zvezdica, vozila moraju da pružaju odličnu zaštitu sa svih strana, a oba modela – i Fiesta i Kuga su zadovoljili stroge Euro NCAP zahteve. Visok rezultat modela Kuga u SUV kategoriji pokazuje šta se može postići inovativnim dizajnom i pametnim tehnologijama.”\nPet zvezdica za bezbednost novih modela Kuga i Fiesta was last modified: December 4th, 2012 by Goran Aničić


Gael Monfis - Blic Sport\nVrelina oduševila devojke: Uzdasi zbog skidanja Nadala i Monfisa /video/\nDeo publike na Australijan openu uopšte nije imao zamerki na vrućinu koja tamo vlada, naročito ženki deo posetilaca meča Rafael Nadal - Gael Monfis.\nNadal lakše nego što se očekivalo savladao Monfisa i plasirao se u osminu finala\nPrvi teniser sveta Rafael Nadal plasirao se u osminu finala Australijan opena pošto je rutinski savladao Francuza Gaela Monfisa sa 6:1, 6:2, 6:3.\nNadal prestigao Agasija po osvojenim trofejima: Preko Monfisa do titule u Dohi\nPrvi teniser sveta Rafael Nadal trijumfovao je na prvom zvaničnom turniru u 2014. godini pošto je u finalu Dohe bio bolji u veoma teškom susretu od Francuza Gaela Monfisa 6:1, 6:7(5), 6:2. Špancu je na takmičenju Kataru bila 61. titula u karijeri sa kojom je prestigao slavnog Andrea Agasija.\nNadal i Monfis finalisti turnira u Dohi\nRafael Nadal i Gael Monfis sastaće se u finalu turnira u Dohi, koji se igra za nagradni fond od 1,19 miliona dolara.\nSvetska teniska federacija (ATP) izabrala je pet najboljih poena protekle sezone u kojima nema Novaka Đokovića, a najbolji potez izveo je Gael Monfis u četvrtfinalu Halea protiv Tomija Hasa.\nMonfis: Meč s Novakom je bio prava bitka, nije sramota izgubiti od jednog od najboljih\nIako je protiv Novaka Đokovića dobio prvi set u četvrtfinalu Šangaja, francuski teniser Gael Monfis nije mnogo žalio zbog poraza, pošto je na turniru pokazao sjajnu igru, a u osmini finala je eliminisao Rodžera Federera.\nĐoković: Iscrpljujuć meč, Monfis je posle Rodžera bio pun samopouzdanja\nNovak Đoković je ostvario plasman u polufinale Šangaja pobedom nad Gaelom Monfisom posle preokreta, a nakon meča rekao je da je bilo teško igrati protiv rivala koji je dobru formu potvrdio pobedom nad Rodžerom Federerom.\nBacanje reketa, bolovi, špage i svađe sa sudijom: Emotivni Novak bolji od Monfisa!\nMnogo truda morao je da uloži Novak Đoković da bi nadmašio sjajnu partiju Gaela Monfisa i svoje sopstvene greške u četvrtfinalu Mastersa u Šangaju. Na kraju je nastavio da grabi ka odbrani titule pobedivši Francuza sa 6:7(4), 6:2, 6:4 i onemogućivši tako da mu Rafael Nadal u jednom trenu pobegne za 1.000 ATP bodova.\nĐoković: Monfis je nadigrao Federera, on živi za velike mečeve\nNovak Đoković plasirao se u četvrtfinale mastersa u Šangaju pošto je savladao Fabija Fonjinija sa 6:3, 6:3, ali je naglasio da je za svaki poen u meču morao da se žestoko potrudi i strpljivo ga sagradi.\nMonfis: Moram da budem spreman na trčanje do iznemoglosti protiv Novaka\nFranucski teniser Gael Monfis u četvrtfinalu mastersa u Šangaju igraće protiv branioca titule Novaka Đokovića, pa je istakao da mora da pripremi noge za trčanje do krajnjih granica protiv Noleta.\nMonfis sprečio prvi duel Noleta i Federera posle 11 meseci\nŽreb na Mastersu u Šangaju "ukrstio" je Novaka Đokovića i Rodžera Federera, njihov duel očekivao se u četvrtfinalu, ali i pre Noletovog nastupa protiv Fabija Fonjinija postalo je jasno da od prvog duela najboljeg srpskog tenisera i slavnog Švajcarca neće biti ništa ni posle 11 meseci: Federer je u trećem kolu izgubio od Gaela Monfisa sa 6:4, 6:7(5), 6:3.\nMonfis: Odustajem od Vimbldona, moram da rešim jedan mali lični problem\nFrancuski teniser Gael Monfis saopštio je da zbog ličnih razloga odustaje od učešća na predstojećem Vimbldonu.\nFederer nije oduševljen potezima Stahovskog i Monfisa koji su zabavili publiku\nDrugi teniser sveta Rodžer Federer rekao je da shvata zabavnu i smešnu stranu toga što igrači na terenu vade mobilne telefone, ali je upozorio da bi to moglo da ugrozi integritet sporta.\nMonfis se baš zabavlja: Snimao publiku dok pravi talase, nasmejao i Gulbisa!\nApsolutni ljubimac pariske publike na Rolan Garosu i teniser o kojem se u prvih pet dana najviše priča, Gael Monfis, pokazao je da mu je "beli sport" i dalje zabava i da uživa veliko poštovanje i protivnika.\nPrvo kolo Rolan Garosa za favorite: Poraz Berdiha i veliki otpor Nadalu i Đokoviću\nOdustajanje Endija Mareja od Rolan Garosa ostavilo je u prvoj petorci muškog singla u Parizu Novaka Đokovića, Rodžera Federera, Davida Ferera, Rafaela Nadala i Tomaša Berdiha. Dok se peti nosilac, posle prvog meča oprostio od nadmetanja, Nadal i Đoković pred drugo kolo imaju već o čemu da razmišljaju.\nMonfisu baš ne ide u finalima, Montanjes osvojio titulu u Nici, vraća se u Top 50\nAlbert Montanjes je osvojio titulu na ATP turniru u Nici, savladavši Gaela Monfisa sa 6:0, 7:6(3) u finalu.\nMonfis raskinuo saradnju sa trenerom Šamanjom\nFrancuski teniser Gael Monfis saopštio je da je raskinuo saradnju sa trenerom Patrikom Šamanjom, posle godinu i po dana zajedničkog rada.\nMonfis zaustavio Troickog, srpski teniser potom poražen i u dublu\nSrpski teniser Viktor Troicki nije uspeo da se plasira u četvrtfinale turnira u Bangkoku, pošto je u drugom kolu izgubio od Francuza Gaela Monfisa sa 7:5, 7:5. Troicki je potom u paru sa nemačkim teniserom Kristoferom Kasom poražen i u dublu od američko-australijskog para Erik Butorac - Pol Džejson Henli sa 6:4, 6:2.\nRafael Nadal odustao od Rodžers kupa zbog povrede\nRodžers kup koji startuje sledeće nedelje, održaće se bez jedne od najvećih svetskih teniskih zvezda Rafaela Nadala.\nPovrede tenisera desetkuju olimpijski turnir, ni Monfis ne ide u London!\nFrancuski teniser Gael Monfis odustao je od takmičenja na Olimpijskim igrama zbog povrede kolena.\nMalerozni Monfis zbog povrede kolena ne učestvuje ni na Vimbldonu\nFrancuski teniser Gael Monfis, 15. teniser na ATP listi, odustao je od učešća na gren slem turniru u Vimbldonu, zbog povrede kolena.


SDP: Vladajuća garnitura drži BiH u talačkoj krizi | Krupljani.BA\nSDP smatra da prije narednog isceniranog sukoba na relaciji tri vječita nacionalna partnera SDA, HDZ i SNSD-a, treba podhitno formirati vlast na svim nivoima i prestati baviti rušenjem vlada Kantona Sarajevo i Unsko-sanskog kantona.\n“Nedopustivo je da vladajuća garnitura drži BiH u talačkoj krizi, jer ne mogu ostvariti svoju koalicijsku matematiku efikasnošću kojom su pokrali izbore, pa ni danas ne žele uvesti transparentnije glasanje i nadzor na izborima. Nije novost da nacionalističke stranke neće da rade za građane, ali je ovo prvi put da nisu sposobni pomoći ni sami sebi.\nUpravo je SDP BiH partija koja želi da Srbi budu legitimno zastupljeni sa uspostavljenim klubom u Domu naroda, pri čemu će, u skladu sa postulatima SDP BiH, ravnopravno participirati u vlasti, za šta se SDP bori na svakom pedlju Bosne i Hercegovine. SDP BiH osuđuje vazalsku izjavu Bakira Izetbegovića prema Erdoganovoj invaziji na teritoriju druge suverene države. Izetbegović bi morao prestati zalagati državu BiH kao miraz u svom udvoričkom ponašanju prema Erdoganu, pri čemu izlaže državu BiH licemjernom stavu da selektivno osuđuje ili podržava vojne akcije koje zadiru u suverenitet druge države bez prethodnog odobrenja UN-a.\nSDP BiH ostaje pri antiratnom stavu i osudi turske invazije, koja za posljedicu može imati i dodatni priliv migranata u BiH u narednom periodu, s čim se institucije sistema već ne mogu nositi. Sramotno je da bilo koji zvaničnik zanemaruje golgote posljednjeg rata i opravdava proljevanje krvi nevinih sirijskih civila. Na sjednici je zaključeno kako je SDP pod konstantnim medijskim pritiscima, što govori da SDA metode ne djeluju u cilju destabilizacije stuba multietičnosti i jedinog garanta nepodijeljene Bosne i Hercegovine temeljene na ZAVNOBiH-ovskim konceptima. Posljednji dokaz ovoga su laži SDA medija o tome kako će SDP doživjeti bankrot i kako će ostati bez svoje imovine, što su notorne laži, koje će svoj epilog imati na nadležnim sudovima”, saopćeno je iz SDP-a.\nSDP će nastaviti svoj put bez nacionalističkog tutorstva i bez uticaja zelene ljevice, ka Bosni i Hercegovini svih njenih građana, navode dalje, a protiv etnointeresnih reona u kandžama nacionalističkih lidera.\n“Nacionalističkim megafonima odgovorit ćemo uskoro još konkretnijim programom za bolju BiH”, dodali su iz SDP-a.\nCvijanović: Onemogućen napredak BiH na evropskom putu\nAkcija SIPA-e: Među uhapšenim i političar koji je tražio seks u...\nGlamočak o sjednici NSRS: Od navodne zaštite nacionalnih interesa do jagnjića...\nGlamočak o sjedinici NSRS: Od navodne zaštite nacionalnih interesa do jagnjića...


RTS :: Vučić o nastavku dijaloga: Borićemo se za interese Srbije i Srba na Kosovu i Metohiji\nPolitika Vučić o nastavku dijaloga: Borićemo se za interese Srbije i Srba na Kosovu i Metohiji\nsreda, 15. jul 2020, 13:03 -> 19:47\n"Saslušanje Hašima Tačija u Hagu baca u senku sve, i to je jedina tema u Prištini, a dijalog im je formalna, birokratska tema", ukazao je Vučić, nakon obilaska radova na izgradnji Instituta za kardiovaskularne bolesti "Dedinje 2".\n"Želim dobre odnose Srba i Albanaca, dva najveća naroda na Balkanu. Biće potrebno mnogo godina da do toga dođe. I mnogo truda i energije u to moramo da uložimo", rekao je predsednik.\n"Mislite da je s tim moguće da gradimo novo poverenje", upitao je Vučić, tražeći odgovor od Brisela.\n"Mi ćemo dati sve od sebe da poverenje i bolje odnose stvaramo", rekao je predsednik.\n"Pripemili smo se za tu temu i oni su se pripremili, gledamo šta možemo da uradimo, ali borićemo se za interese Srbje i Srba na KiM, to je naš cilj i obaveza i to je naš posao", poručio je predsednik Srbije.\nFinansijski sistem Srbije stabilan\nGovoreći o posledicama pandemije na ekonomiju ocenjuje da zbog privrednih posledica pandemije, u Srbiji "neće biti lako, ali će biti bolje nego u svim drugim evropskim zemljama".\n"Sitaucija u Srbiji nije laka, ali je lakša nego bilo gde u Evropi. I neka građani slobodno troše svoj novac, neće im nedostajati plate ni penzije i neće kasniti ni jedan dan", ocenjuje predsednik.\nNavodi da Srbija ima stopu od 57 odsto javnog duga u odnosu na bruto domaći proizvod i da ta stopa "ne skače".\n"Srbija će podneti krizu ne lako, ali lakše nego svi naši susedi, i lakše nego većina drugih u Evropi, i po stopi rasta i po stopi javnog duga i po stopi zaposlenosti odnosno nezaposlenosti. I po tome da nećemo smanjivati plate i penzije", rekao je Vučić i ocenio da je finansijski sistem Srbije stabilan.\nInstitut "Dedinje 2" gotov do kraja juna 2021.\nPredsednik Srbije ocenio je, nakon obilaska radova na izgradnji Instituta za kardiovaskularne bolesti "Dedinje 2", da bi kardiovaskularni gigant, koji treba da bude stub u regionu, mogao da bude otvoren do Vidovdana iduće godine.\n"Izgradnja velelepnog Instituta za kardiovaskularne bolesti 'Dedinje 2' u Beogradu biće kompletno završena za manje godinu dana, odnosno do kraja juna 2021", najavio je predsednik Srbije Aleksandar Vučić tokom obilaska radova.\n"Biće mnogo novih mesta za intenzivnu negu, apartmani sa dva do tri kreveta, bez neuslovnih soba. Imaćemo preko 270 posetalja", objasnio je Vučić.\n"Vidimo sada u savremenim uslovima koliko je zdravstvo postalo važno, i zato je bitno da napravimo ovako kardiovaskularnog giganta, da budemo stub regiona", zaključio je predsednik Srbije.\nNa tu bolnicu čekalo se čak 23 godine, naglašava direktor ustanove. Koliko je takva bolnica važna, govori i podatak da su u vreme korone zbrinuli oko 460 ljudi sa akutnim infarktom srca.\n"Jedne noći u vreme pandemije, zbrinuli smo četiri ruptuire aorte, najhitnija stanja, i sedam infarkta, spasili smo 11 života, i otpratili kući a za to je neophodna i organizacija i kvalitetna radna snaga. Sa ponosom mogu da kažem i da više od 25 lekara i sestara pomaže kovid bolnicama", kaže direktor "Dedinja" Milovan Bojić.


Vujanović primio akreditivna pisma ambasadora BiH, Perua i Japana | Analitika - Informativni Portal\nU rezidenciji na Cetinju\nVujanović primio akreditivna pisma ambasadora BiH, Perua i Japana\nPredsjednik Crne Gore Filip Vujanović primio je danas u rezidenciji na Cetinju akreditivna pisma novoimenovanog, izvanrednog i opunomoćenog ambasadora Bosne i Hercegovine u Crnoj Gori Vinka Radovanovića, koji će svoju dužnost obavljati na rezidentnoj osnovi.\nObjavljeno: 12. 02. 2018 - 12:59 Promjenite veličinu teksta: A A A\nPredsjednik Vujanović iskazao je zadovoljstvo bliskim i sadržajnim odnosima Crne Gore i BiH, karakterišući ih dobrim primjerom dobrosusjedstva u regionu i vrijednim doprinosom snaženju njegove stabilnosti. Ukazao je da intenzivan politički dijalog snažno podstiče saradnju u svim oblastima a posebno u sferi ekonomije. Naglasio je potrebu izgradnje adekvatnog energetskog i saobraćajnog infrastrukturnog povezivanja dvije države, za što postoje mogućnosti i unutar Berlinskog procesa. Saopštio je uvjerenje da će diplomatska misija u Crnoj Gori ambasadora Radovanovića doprinijeti daljem jačanju odnosa između dvije države.\nAmbasador Radovanović saglasio se da postoji prostor za dalje unapređenje saradnje između Crne Gore i BiH, iskazujući spremnost da svoju diplomatsku misiju posvetiti tom cilju.\nVujanović je primio akreditivna pisma i od novoimenovane, izvanredne i opunomoćene ambasadorke Republike Peru u Crnoj Gori Eugenia Echeverria Herrera-e, koja će svoju dužnost obavljati na nerezidentnoj osnovi.\nPredsjednik Vujanović je odnose dvije države ocijenio prijateljskim, sa saradnjom koju treba unapređivati u brojnim oblastima, posebno u sferi ekonomije. Saopštio je potrebu inteziviranja rada na zaključivanju međudržavnih ugovora koji bi podstakli i regulisali saradnju, te u tom smislu što skorijeg potpisivanja ugovora o saradnji u oblasti turizma, nauke i poljoprivrede. U ovim oblastima postoji mogućnost saradnje pa treba što skorije usaglasiti međudržavne ugovore. Konstatovao da je neophodno organizovati biznis forume koji bi doprinijeli obostrano boljem upoznavanju mogućnosti za saradnju privrednika. U tom smislu iskazao je poseban značaj otvaranja Počasnog konzulata Crne Gore u Limi i angažovanja počasnog konzula prof.dr. Mila Božovića Granadosa koji je porijeklom iz Crne Gore i koji je dekan građevninskog fakulteta u Limi.\nAmbasadorka Hererra se saglasila da dvije države iako geografski udaljene imaju mogućnost za unapređenje ekonomske saradnje, saopštavajući spremnost da svoju diplomatsku misiju posveti tom cilju.\nVujanović je danas na Cetinju primio akreditivna pisma i od novoimenovanog izvanrednog i opunomoćenog ambasadora Japana Junichi Maruyama-e, koji će svoju dužnost u Crnoj Gori obavljati na nerezidentnoj osnovi.\nPredsjednik je iskazao zadovoljstvo dobrim i sadržajnim odnosima Crne Gore i Japana. Saopštio je visoko poštovanje Crne Gore za podršku Japana brojnim državnim i lokalnim projektima koji su bili u funkciji saradnje dvije države ali i poštovanja potreba u Crnoj Gori. Ukazao je na mogućnosti snaženja ekonomske saradnje, ocijenjujući da je privatizacija ‘’Daido Metala’’ u Kotoru odlična preporuka japanskim kompanijama da investiraju u Crnoj Gori i kreiraju partnerstva. Konstatovao brojne mogućnosti za unapređenje saradnje u nauci, obrazovanju i kulturi.\nAmbasador Maruyama saglasio se sa ocjenom da je između dvije države ostvarena kvalitetna saradnja u brojnim oblastima. Iskazao je spremnost da svojom misijom doprinese unapređenju ukupnih odnosa.\n12. 02. 2018 - 13:39\nUkinite vize za Japan\nMaloljetnik opljačkao novinarku iz Bara


Situacija u Velikoj Kladuši sve gora, a vlast raspravlja o izborima mjesne zajednice - VKportal.BA\n5. Novembra. 2019., Velika Kladuša\tIzvor vijesti: klix.ba\nIako ljekari upozoravaju da je situacija u Velikoj Kladuša sve gora kada je riječ o zaraznim bolestima koje imaju migranti te da postoji mogućnost da one pređu i na domicilno stanovništvo, lokalna vlast ne radi ništa po tom pitanju. Općinsko vijeće Velike Kladuše održat će sjednicu u ponedjeljak, 11. novembra, ali na dnevnom redu nema nijedne tačke koja se odnosi na situaciju s migrantima i zdravstveno stanje građana Velike Kladuše.\nOd tada do danas nije bilo nikakvih odluka, a prema riječima građana Velike Kladuše, vlasti kao da ignorišu ovaj problem. Klix.ba je prije nekoliko dana pisao o problemu u vezi sa zdravstvenom situacijom u tom mjestu, a iz Doma zdravlja Velike Kladuše upozorili su da bi uskoro mogla biti proglašena epidemija šuge te da je ugroženo domicilno stanovništvo.


GRAD ZRENJANIN NA 39. SAJMU TURIZMA U BEOGRADU: „Skoči u Zrenjanin” – Zrenjanin\nGRAD ZRENJANIN NA 39. SAJMU TURIZMA U BEOGRADU: „Skoči u Zrenjanin”\nTuristička organizacija Grada Zrenjanina predstavlja se na ovogodišnjem, 39. Međunarodnom sajmu turizma u Beogradu pod sloganom „Skoči u Zrenjanini”, čija je promoterka Ivana Španović.\nSajam je juče, 23. februara, svečano otvorio premijer Srbije Aleksandar Vučić a govorili su i potpredsednik Vlade Srbije i ministar trgovine, turizma i telekomunikacija Rasim Ljajić i ministar održivog razvoja i turizma Crne Gore Pavle Radulović.\nNa Sajmu je blizu 1.200 učesnika iz 56 zemalja, a zemlja partner je Crna Gora.\nNa Beogradskom sajmu danas su svečano otvorene još tri sjamske manifestacije, 8. Međunarodni sajam vina BEOWINE, 13. Međunarodni sajam hotelsko ugostiteljske opreme HORECA – OPREMA i 13. Sajam suvenira „Posetite Srbiju“.\nOdmah nakon otvaranja Sajma, premijer je krenuo u razgledanje manifestacije i prvo je sa saradnicima zastao kraj Štanda Turističke organizacuje Zrenjanin gde mu je direktor Zoran Ljubotina uručio promotivni materijal.\nUdarna promocija turističke ponude Grada Zrenjanina je danas, 24. februara, od 12, do 14 časova. Štand će posetiti gradonačelnik Zrenjanina Čedomir Janjić sa saradnicima.\nSa promoterima će biti i naša proslavljena skakačica u dalj Ivana Španović.\nZrenjanin ima šta da ponudi posetiocima. Njegovi su aduti receptivni, ruralni, kongresni, sportski, manifestacioni turizam…Ove godine u žiži je Muzej piva – projekat čija će realizacija znatno unaprediti turističku ponudu i privući goste iz zemlje i inostranstva. Naravno, u susret zrenjaninskom brendu, „Danima piva”, turističkoj manifestaciji koja će poslednje nedelje avgusta biti održana po 32. put.\nPromoviše se i projekat EuroVelo parka Carska bara koji ovaj region vodi na mapu mrežu biciklističkih ruta Evrope.\nNa štandu Zrenjanina su i predstavnici Hotela „Vojvodina”, Banje „Rusanda”, lokalnih turističkih agencija, restorana…Posetiocima će biti predstavljena i zaštićena područja i rezervati prirode, poput Carske bare, Okanj bare….\nPutem folklornog stvaralaštva, posebno će se biti predstavljeno bogatsvo tradicije i kulturnog nasleđa multinacionalnog Banata: Srba, Mađara, Slovaka, Rumuna…\n← ZNAČAJ INDIJSKE VEŠTINE JOGA\nBELOBLATSKA „KOBASICIJADA” BILA JE PRAZNIK GURMANA I LjUBITELjA BANATSKIH SPECIJALITETA: ČEKAMO VAS I SLEDEĆE GODINE →


U PRIPREMI IZMENE ZAKONA O IZVOZU I UVOZU NAORUŽANJA I VOJNE OPREME, TE i PRAVILNIKA O ZAŠTITI NA RADU, U DELU KOJI SE ODNOSI I NA SKLADIŠTENJE MUNICIJE I NAORUŽANJA\nU cilju efikasnijeg poslovanja namenske industrije u toku je priprema izmene Zakona o izvozu i uvozu naoružanja i vojne opreme ("Sl. glasnik RS", br. 107/2014) i Pravilnika o zaštiti na radu, u delu koji se odnosi i na skladištenje municije i naoružanja, najavio je predsednik Privredne komore Srbije, Marko Čadež.\nPromena pravilnika i propisa privrednicima treba da omogući efikasnije poslovanje i da eliminiše mnoge procedure koje zbog kapaciteta državnih organa stvaraju probleme u poslovanju, rekao je prilikom posete fabrici municije "Prvi partizan" u Užicu.\nČadež je sa rukovodstvom "Prvog partizana" razgovarao i o problemima upošljavanja novih radnika prilikom povećanog obima posla.\nOn je objasnio da je Privredna komore uputila zahtev Ministarstvu odbrane da se takva državna preduzeća, koja imaju veliki obim poslova i izvoz, izuzmu iz trenutnih zakonskih procedura i da im se omogući da zapošljavaju radnike po tržišnim principima kada su im oni neophodni.\nDirektor "Prvog partizana" Dobrosav Andrić istakao je da je ova kompanija nastavlja sa dobrim poslovanjem, iako je ova godina bila teža zbog promene kursa i cena metala.\nI pored poteškoća izvoz u ovoj godini je 90 miliona dolara, a ove i naredne godine investiraćemo više od 25 miliona evra u novu opremu i izgradnju nove fabrike na Beloj Zemlji, rekao je Andrić.\nČadež je tokom boravka u Užicu posetio i firmu "Jedinstvo", koja je kao član konzorcijuma, koji predvodi japanska kompanija Micubiši Hitači pauer sistems, sa Elektroprivredom Srbije zaključila ugovor za izgradnju postrojenja za odsumporavanje dimnih gasova u Termoelektrani "Nikola Tesla".\nUkupna vrednost opreme i radova iznosi oko 167 miliona evra, od čega "Jedinstvo" izvodi radove vredne 95,5 miliona.\nČadež je obišao i firmu "Divi", koja se bavi proizvodnjom plastične ambalaže za mlekarsku industriju, a na završetku posete Užicu istakao je da privreda u tom gradu ima potencijala, ali da nedostaje infrastruktura neophodna za dalji rast i privlačenje investitora.\nZbog toga je od izuzetne važnosti za užički kraj potpisivanje ugovora o izgradnji autoputa Preljina-Požega, zaključio je Čadež.\nIzvor: Vebsajt RTV, 27.11.2017.


Poslanici Skupštine Srbije završili su 22. juna 2015. godine zajednički načelni pretres o izmenama i dopunama Zakona o akcizama, o potvrđivanju dve konvencije koje se odnose na tranzit i trgovanje, o potvrđivanju dva sporazuma o zajmu sa Međunarodnom bankom za obnovu i razvoj, kao i o predloženoj odluci o programu zvanične statistike u periodu od 2016. do 2020. godine.\nPoslanici su završili i raspravu o ratifikaciji dva međunarodna sporazuma.\nReč je o sporazumima Srbije sa Moldavijom o ukidanju viza za državljanje dveju zemalja i sa Finskom o bavljenju plaćenim poslovima članova porodice zaposlenih u njihovim diplomatskim misijama, konzularnim predstavništvima ili misijama pri međunarodnim vladinim organizacijama.\nSedica Desetog vanrednog zasedanja biće nastavljena u sredu, 24. juna 2015. godine, kada će poslanici razmatrati 25 amandmana na predložene izmene i dopune Zakona o akcizama.\nPredlogom zakona o izmenama i dopunama Zakona o akcizama predviđeno je uvođenje tri nove akcize, među kojima je i akciza na električnu energiju u iznosu od 7,5 odsto, od 1. avgusta 2015. godine, radi povećanja prihoda u budžetu, približavanja cene struje u Srbiji sa zemljama regiona, kao i postepene harmonizacije sa akciznom politikom EU.\nIzmenama i dopunama Zakona o akcizama predviđeno je i uvođenje akciza na tečnost za elektronske cigarete od četiri dinara po mililitru, i uvođenje akcize na takozvani bezdimni duvan.\nNakon što poslanici pretresu amandmane očekuje se i njihovo izjašnjavanje o tom zakonskom predlogu i preostalih sedam tačaka koje su na dnevnom redu desete vanredne sednice u ovoj godini.\nIzvor: Vebsajt Blic, 23.06.2015.


On je sagovornika upoznao sa poslednjom rundom razgovora u Briselu, istakavši da je prištinska delegacija ponovo nastavila sa praksom opstruiranja dijaloga, odbivši da razgovara o formiranju Zajednice srpskih opština, a ovoga puta i o pitanjima koja se tiču energetike, što srpska strana trenutno smatra urgentnim pitanjima.\n- Zbog neodgovornog ponašanja Prištine, izostali su direktni razgovori dve delagacije, već su samo održani bilateralni razgovori sa specijalnim predstavnikom Evropske unije za dijalog Beograda i Prištine Miroslavom Lajčakom - naveo je Petković.\nDirektor Kancelarije za KiM izrazio je zadovoljstvo što je u ovako ozbiljnim momentima po bezbednost na KiM dužnost komandanta KFOR-a preuzeo brigadni general mađarske vojske Ferenc Kajari, koji će, kako je naveo, sigurno biti posvećen očuvanju mira i stabilnosti na Kosovu i Metohiji.\nOn je posebno skrenuo pažnju na nedavnu opasnu izjavu Aljbina Kurtija o stvaranju Velike Albanije, što predstavlja direktan poziv na destabilizaciju prilika u pokrajini, ali i u celom regionu.\n- Beograd će ostati dosledno opredeljen za nastavak dijaloga sa Prištinom, jer je to jedini razuman i delotvoran način rešavanja nesuglasica, ali je neophodno da Priština prestane da obezvređuje dosadašnje rezultate briselskog dijaloga, pre svega u delu koji se odnosi na formiranje Zajednice srpskih opština - poručio je Petković.\nDevenport: Postoji volja za normalizaciju između Beograda i Prištine


ĐORĐE RAKOVIĆ: Srbija uspešno sprovodi implementaciju energetskih “mekih mera” | Energetski portal Srbije\nĐORĐE RAKOVIĆ: Srbija uspešno sprovodi implementaciju energetskih “mekih mera”\n09.08. 2017 Energetska efikasnost | Intervju\nEnergetski portal tradicionalno sarađuje sa Garancijskim fondom AP Vojvodine. Sa gospodinom Goranom Vasićem imali smo razgovor i saznali mnogo o značaju i potencijalu koji Vojvodina ima kada je reč o biomasi i biogasu. Sada, posle godinu dana novi direktor ove institucije je gospodin Đorđe Raković i s njim smo razgovarali proletos za naš bilten „Energetska efikasnost„.\nEP: Raspisan je konkurs za garanciju kredita u oblasti energetske efikasnosti, stimuliše se korišćenje bolje opreme u agraru i projekti koji unapređuju oblast obnovljivih izvora energije. Konkurs će trajati neograničeno dugo. U isto vreme u Bosni i Hercegovini donet je zakon o energetskoj efikasnosti, u Republici Srpskoj realizuju se radionice i edukacija građanstva o uštedi električne energije. Važnost energetske efikasnosti postaje mnogo značajnija nego ikada ranije u celom regionu. Šta vi šta mislite o ovim tendencijama?\nĐorđe Raković: Sve su to pozitivni signali, a sve zemlje u regionu bi trebalo da budu maksimalno posvećene sprovođenju mera koje dovede do čistije životne sredine, kroz realizaciju mera energetske efikasnosti i korišćenja obnovljivih izvora energije. Na sastanku u Skoplju je konstatovano da Republika Srbija uspešno sprovodi implementaciju energetskih „mekih mera“, da je na dobrom putu u dostizanju učešća obnovljivih izvora u energetskom miksu od 27%, na koje smo se obavezali kao država. Bitno je da svako radi svoj deo posla, i mi kao Garancijski fond AP Vojvodine, kao neprofitna finansijska institucija, dajemo snažnu podršku obnovljivim izvorima energije u Vojvodini, putem garantovanja za namenske kreditne linije koje su na raspolaganju od 2015. godine.\nEP: Šta je cilj vašeg projekta i koji su tačno uslovi za učešće u ovom konkursu?\nĐorđe Raković: Osnovni cilj izdavanja garancija je stvaranje preduslova za lakši pristup kreditnim linijama poslovnih banaka, privredni društvima (mikro, malim i srednjim), preduzetnicima i registrovanim poljoprivrednim gazdinstvima, radi obezbeđenja nedostajućih finansijskih sredstava za finansiranje nabavke energetski efikasne opreme i opreme neophodne za korišćenje obnovljivih izvora energije. Uslov za učešće na konkursu je da korisnici garancije – privredna društva, preduzetnici ili fizička lica, nosioci registrovanih poljoprivrednih gazdinstava, budu sa teritorije AP Vojvodine, i da projekat sa kojim konkurišu mora biti realizovan na teritoriji AP Vojvodine. Pod energetski efikasnom opremom podrazumeva se oprema koja dovodi do smanjenja potrošnje energije za minimalno 20% i koja dovodi do smanjenja emisije CO2 od minimalno 20%. Kreditna linija omogućava podršku i zajedničkim projektima koje u kooperaciji izvodi više pravnih ili fizičkih lica.\nEP: Kakvo je vaše mišljenje o podnosiocima zahteva za garancije, i šta je nedostajalo ranije da se unapredi situacija u srpskim domaćinstvima?\nĐorđe Raković: Činjenica je da do sada nisu bili dovoljno edukovani, i zato smo od kad je formirana nova Pokrajinska vlada krenuli u jednu, reći ću, agresivnu kampanju, i svakodnevno smo na terenu. Obišli smo skoro svih 45 lokalnih samouprava u Vojvodini, ljudi iz Garancijskog fonda su prisutni na svim događajima na kojima u direktnom kontaktu sa privrednicima i poljoprivrednicima predstavljaju naše kreditne linije. Tako smo, samo u poslednja dva meseca, pored svakodnevnog obilaska lokalnih samouprava, programe Garancijskog fonda predstavili i na Zimskom seminaru farmera, na Međunarodnim danima energetike, na sastancima koje širom Vojvodine organizuje Zadružni Savez Vojvodine, na Biznis forumu na Kopaoniku…\nEP: Možete li da navedete neke primere dobre prakse, ili projekte za koje znate da su zaživeli u Vojvodini?\nĐorđe Raković: Prema mojim saznanjima, u Pokrajini su u toku brojni projekti energetske efikasnosti, koje podržava Pokrajinska vlada, a i mi kao Garancijski fond smo uključeni u projekte namenjena privrednicima i poljoprivrednicima. Posebna pažnja se posvećuje lokalnim resursima koji su nedovoljno iskorišćeni, a to su biomasa, energija vetra i geotermalna energija. Pripremamo programe koji će se osloniti na IPARD projekte koji će se finansirati iz pristupnih fondova EU namenjenih razvoju poljoprivredu, a orjentisani su ka korišćenju obnovljivih izvora energije na farmama.\nOvaj intervju prvobitno je objavljen u biltenu Energetskog portala „Energetska efikasnost„, prvog aprila 2017. godine.


Šef Delegacije EU u Srbiji Majkl Devenport izrazio je zadovoljstvo pozitivnim trendom podrške cclanstvu EU i pripisao ga novoj fazi odnosa Beograda i Brisela.\n"Za Evropsku uniju će biti od suštinske važnosti da prati ove trendove tokom procesa pregovaranja kako bismo našu komunikaciju uskladili sa potrebama i željama građana Republike Srbije", rekao je Devenport novinarima prilikom predstavljanja istraživanja.\nIstraživanje pokazuje da građani Srbije nisu dovoljno obavešteni o obimu sredstava koje EU daje Srbiji, te da su EU i njenih pet članica dominantni na listi 10 najvećih donatora. Građani Srbije tradicionalno najvećim donatorom smatraju Rusiju, koja se na toj listi čak ni ne nalazi jer je Srbiji davala isključivo razvojne kredite, a ne donacije. Ipak, broj građana koji veruje da je Rusija najveći donator se značajno smanjuje i sada iznosi 16 odsto, dok 13 odsto ispitanika misli da je najveći donator EU.\nDve trećine ispitanika – 67 odsto – smatra da je poljoprivreda prva na listi sektora koji bi trebalo da dobiju pomoć EU, dok gotovo polovina (46 odsto) očekuje da to bude zdravstvo ili za razvoj siromašnih regiona. Da je referendum o pristupanju EU održan u februaru, čak 53 odsto građana glasalo bi za, što je najviši nivo od jula 2010. otkako se ova istraživanja rade dva puta godišnje, a broj onih koji ne bi glasali opao je za čitavih pet procenata, sa 13 na osam.\n"Delegacija EU u Srbiji zajedno sa Vladom Srbije radiće na tome da objasnimo konkretne koristi koje građani mogu da očekuju od predstojećeg procesa pregovaranja i pristupanja Evropskoj uniji", rekao je Devenport. "Naša je želja da povećamo razumevanje građana o EU kako bi mogli da donesu informisanu odluku kada se budu opredeljivali za ili protiv članstva u Evropskoj uniji na eventualnom referendumu", rekao je Devenport.\nOko 50 odsto građana veruje da će Srbija postati članica EU za oko 10 godina ili ranije, dok 21 odsto smatra da se to nikada neće dogoditi.


Zabrinutost, jer nema napretka | Republika Srpska\nNaslovna Bosna i Hercegovina Zabrinutost, jer nema napretka\nZabrinutost, jer nema napretka\npravni odbor Savjeta za provođenje mira (UO PIK) izrazio je zabrinutost jer od posljednjeg sastanka u februaru nije bilo napretka u postizanju relevantnih ciljeva za tranziciju OHR-a i apelovao na organe vlasti da obezbijede ispunjavanje pet ciljeva i da rade na ubrzanom napretku.\n„Zemlje članice UO PIK-a iz EU istakle su još jednom da EU neće biti u mogućnosti razmotriti prijavu BiH za članstvo u EU sve dok se ne donese odluka o tranziciji OHR-a u ojačano prisustvo EU“, navodi se između ostalog u kominikeu objavljenom nakon dvodnevnog zasjedanja UO PIK-a u Sarajevu.\nPIK je u kominikeu apelovao na organe vlasti BiH da ispune ovu obavezu koja proističe iz međunarodnog prava i istakao da BiH trenutno krši Evropsku konvenciju o ljudskim pravima, Sporazum o stabilizaciji i pridruživanju i Privremeni sporazum.\nIako ustavne promjene nisu dio ciljeva i uslova za zatvaranje OHR-a, UO PIK-a je uvjeren da su ova i druge ustavne promjene koje bi se postigle u skladu sa Dejtonskim mirovnim sporazumom neophodne da bi demokratski principi bili u potpunosti ispoštovani, te da bi se poboljšala efikasnost i funkcionalnost institucija BiH i ispunili budući preduslovi za evroatlanske integracije.\nUpravni odbor PIK-a pozdravio je napore koje su zemlje u regionu preduzele kao odgovor na bolna pitanja iz tragične prošlosti BiH i nedavne ohrabrujuće posjete i kontakte lidera susjednih zemalja.\nPozdravljen je i napredak postignut u vezi sa odlukom o pokretnoj vojnoj imovini i daljim obavezama BiH u vezi s učestvovanjem u međunarodnim vojnim operacijama, međutim UO PIK-a apeluje na organe vlasti da bez odlaganja uklone prepreke za početak uništenja viška naoružanja i municije.\nUO PIK-a podsjetio je da je rješavanje pitanja vojne imovine istovremeno i jedan od ciljeva koje je potrebno ispuniti za zatvaranje OHR-a.\nUpravni odbor PIK-a je pozvao organe vlasti BiH da obezbijede da državni budžet za 2011. godinu bude utvrđen u obimu koji osigurava efikasno i uspješno funkcionisanje institucija na državnom nivou.\nNaredna sjednica političkih direktora Upravnog odbora PIK-a biće održana u Sarajevu 30. novembra i 1. decembra.


Ukoliko se odlučite da nakon sletanja na aerodrom u Tokiju uzmete taksi kako biste stigli do centra grada to će vas koštati skoro 224 evra. Vožnja od 66 kilometara međutim, nije najskuplja kada se u obzir uzme cena po kilometru.\nNajskuplja vožnja po kilometru izaćiće vas skoro 10 evra i to u Kopenhagenu gde transfer taksijem od aerodroma do centra grada iznosi 40 evra.\nNajnovije istraživanje poredilo je vožnju taksijem od internacionalnih aerodroma širom sveta do centra grada pored kog su smešteni.\nIstraživači su otkrili da je u Evropi najskuplji transfer od Gardermoen aerodroma do centra Osla sa cenom od 87 evra.\nTaksiji koji su vozili od aerodroma u Sofji do centra grada bili su najpristupačniji po ceni od svega 2.5 evra. Iza Sofije nalaze se Bukurešt, gde taksi od aerodroma do grada iznosi 6 evra, i Istanbul sa cenom vožnje od 7 evra.\nNa listi su još i Ženeva (26 evra), Brisel (35 evra), Barselona (30 evra), Pariz (44 evra), Amsterdam (42 evra), Milano (84 evra), Lisabon (17 evra), Atina (35 evra), Minhen (50 evra) i Dablin (25 evra).\nNajjeftinija vožnja od aerodroma do centra grada van Evrope zabeležena je u Delhiju po ceni od 3 evra za 16 kilometara. Na Tajlandu vožnja od Suvernabhumi aerodroma do centra Bankoka iznosi 7 evra za put dugačak 29 kilometara.\nKako smo saznali od jednog našeg vodiča Beogradski taksisi na aerodromu Nikola Tesla strancima na pitanje : koliko je prevoz do grada kažu Fifteen (15) euro, ali kada na kraju vožnje hoce da plate tih 15 eura oni im kazu No, fifteen – fifty (50).\nEto zašto nam se stranci voze gradskim autobusom A1 sa aerodroma do Slavije. Forumima na internetu vesti se brzo sire.


Evropa - Novosti dana - 05.02.2019 | Sputnjik Srbija\n06:19 19 Jun 2021\nPapa prvi put javno priznao: Sveštenici jesu zlostavljali kaluđerice\nPapa Franja prvi put je javno priznao da su sveštenici i biskupi seksualno zlostavljali kaluđerice i poručio da je posvećen tome da se učini više u borbi protiv tog problema.\nIpak ostavka: Nisam lagala, samo sam malo preterala\nBelgijska ministarka za zaštitu životne sredine bila je prinuđena da podnese ostavku nakon što je izjavila da ima potvrdu nacionalne službe državne bezbednosti da su masovne demonstracije povodom klimatskih promena proteklih nedelja bile organizovane kao deo zavere protiv nje.\nNemačka kancelarka Angela Merkel izjavila je danas da su Nemačkoj potrebne garancije da kineska kompanija „Huavej tehnolodžis“ neće prosleđivati podatke Kinezima pre nego što se tom dobavljaču telekomunikacione opreme odobri učešće u izgradnji nemačke 5G mreže.\nVeliki požar u centru Pariza – 7 osoba poginulo, 28 povređeno (foto, video)\nU požaru koji je noćas buknuo u stambenoj zgradi u Parizu poginulo je najmanje sedam osoba, dok je 28 povređeno, javio je radio RTL.\nEU: Rusiju ne treba smatrati strateškim partnerom\nRusiju više ne treba smatrati strateškim partnerom, izjavila je zamenica predsednika frakcije Evropske narodne partije Sandra Kalnijete.\nNemačka ulaže 110 miliona evra u vojne baze u Litvaniji\nNemačka ministarka odbrane Ursula fon der Lajen izjavila je danas, naglašavajući posvećenost ove države odbrani baltičke saveznice Litvanije, da će Nemačka investirati 110 miliona evra do kraja 2021. godine u unapređenje vojnih baza u Litvaniji.\nEU razmatra uvođenje novih sankcija Madurovoj vladi\nEvropska unija razmatra uvođenje novih sankcija vladi predsednika Venecuele Nikolasa Madura, ali još nije razgovarala o embargu na naftu, izjavio je danas ministar inostranih poslova Malte Karmelo Abela.\nItalija stavila veto na priznanje EU Gvaida za predsednika Venecuele\nItalija je blokirala saopštenje EU o priznanju predsednika parlamenta Venecuele Huana Gvaida za privremenog predsednika države, saopštio je Sputnjiku diplomatski izvor u Briselu.\nPoljski „žuti prsluci“ prete: Zauzećemo Varšavu 6. februara!\nProšle nedelje su u nekoliko delova Poljske poljoprivrednici blokirali glavne magistralne puteve. Farmeri odeveni u žute prsluke protestovali su najavljujući „novi seljački ustanak“.\nMarin le Pen: EU pokušava da obnovi sukob u Irskoj\nEvropska unija pokušava da pokrene građanski rat u Irskoj svojim uslovima sporazuma o „bregzitu“, izjavila je liderka desničarske francuske partije Nacionalno okupljanje (bivši Nacionalni front) Marin le Pen za televiziju VFMTV.\nFrancuska postavila ultimatum Maduru\nFrancuska priznaje šefa Nacionalne skupštine Venecuele Huana Gvaida, koji se proglasio za lidera zemlje, kao zakonitog predsednika Venecuele, ako odluka o novim izborima ne bude objavljena do večeras, izjavila je ministarka za evropske poslove Francuske Natalija Luazo.\nUkrajinska „nova crkva“ dobila poglavara u prisustvu Porošenka, Timošenkove...\nEpifanije je ustoličen za poglavara „nove crkve“ Ukrajine u Hramu Svete Sofije u Kijevu.\nMakron tajno priprema referendum\nPredsednik Francuske Emanuel Makron razmišlja o organizaciji referenduma za rešavanje krize koja je nastala zbog protesta „Žutih prsluka“, piše „Žurnal di dimanš“, pozivajući se na neimenovane izvore u rukovodstvu zemlje.\nLavina zatrpala auto-put u Italiji, zarobljeno na hiljade vozila, traje evakuacija\nHiljade vozila danas je zbog obilnog snega ostalo blokirano u koloni dugoj 16 kilometara na glavnom alpskom auto-putu koji povezuje severoistočne delove Italije sa Austrijom, Nemačkom i drugim oblastima severne Evrope, a spaseno je 200 ljudi koji su satima bili zaglavljeni u automobilima i autobusima.\nLondon: Nismo iznenađeni odlukom Moskve da istupi iz Sporazuma o raketama\nMinistarstvo inostranih poslova Velike Britanije nije iznenađeno zbog odluke Rusije da obustavi svoje učešće u Sporazumu o likvidaciji raketa srednjeg i kratkog dometa i poziva Moskvu da se vrati njegovom punom poštovanju, izjavio je u subotu predstavnik Forin ofisa.\nNovi sukobi na protestima „žutih prsluka“ u Parizu, policija koristi suzavac\nSukobi demonstranata i policije na 12. protestu „žutih prsluka“ u Parizu počeli su u oblasti oko Trga Republike. Policija koristi suzavac da bi rasterala demonstrante, prenosi dopisnik RIA Novosti iz francuske prestonice.\nPronađena Hilterova izgubljena flota (video)\nTurska televizija „TRT Haber“ objavila je snimak sa mesta gde su pronađene tri nemačke podmornice iz Drugog svetskog rata.\nBrizbejn: Evakuisan aerodrom, muškarac tvrdi da nosi bombu\nMeđunarodni aerodrom u Brizbejnu je evakuisan i obustavljen je saobraćaj vozova koji idu do terminala nakon što je policija proglasila vanrednu situaciju zbog tvrdnji očevidaca da je tu muškarac koji priča da nosi bombu, prenosi lokalni australijski list „Brizbejn tajms“.\nPoljska ne želi američke nuklearne rakete na svojoj zemlji\nZvanična Varšava ne želi američko nuklearno oružje na svojoj teritoriji, saopšteno je iz Ministarstva inostranih poslova Poljske.


Produžen rok za prijem fotografija za nagradni konkurs „XIII FOTO IZAZOV, SOKOBANJA 2020“ – Sokobanja\nProdužen rok za prijem fotografija za nagradni konkurs „XIII FOTO IZAZOV, SOKOBANJA 2020“\nTuristička organizacija Sokobanja produžila je rok za prijem fotografija za nagradni konkurs „XIII FOTO IZAZOV, SOKOBANJA 2020“, koji će biti otvoren do ponedeljka, 31. avgusta 2020. god. Tema ovogodišnjeg konkursa je „SOKOBANJA-MELEM ZA SVE GENERACIJE“.\nPrijem fotografija trajaće do ponedeljka, 31. avgusta 2020. godine, a proglašenje pobednika održaće se početkom septembra (tačan datum biće blagovremeno objavljen), u Galeriji – legatu “Miluna Mitrovića”, kada će biti otvorena i izložba fotografija koje su ušle u uži izbor. Suorganizator izložbe je Narodna biblioteka „Stevan Sremac“ iz Sokobanje. Prvoplasirani autor dobija novčanu nagradu od 45.000 dinara, drugoplasirani 25.000, a trećeplasirani 10.000 dinara. Dodatne informacije mogu se dobiti putem telefona na broj 018/833-988 odnosno putem mejla: tic@sokobanja.rs. Prijava i propozicije konkursa mogu se preuzeti u PDF formatu ispod teksta.


Stoltenberg se sastao sa Hotijem razgovarali o regionalnoj bezbednosti u sedištu NATO-a - European Western Balkans\nJens Stoltenberg i Avdulah Hoti u sedištu NATO-a; Foto: NATO\nBRISEL – Generalni sekretar NATO-a Jens Stoltenberg se sastao u utorak po prvi put sa kosovskim premijerom Avdulahom Hotijem u sedištu NATO-a gde su razgovarali o dešavanjima na Zapadnom Balkanu.\nGeneralni sekretar je pozdravio najnoviju rundu dijaloga Beograda i Prištine desila u ponedeljak u Briselu pod pokroviteljstvom EU. On je naglasio da je dijalog jedini način da se postigne dugoročno političko rešenje na Zapadnom Balkanu. Stoltenberg i HOti su takođe razgovarali o skorašnjem sporazumu koji su postigli Beograd i Priština u Vašingtonu kako bi normalizovali svoje ekonomske odnose.\nStoltenberg je naglasio da je NATO čvrsto posvećen održavanju stabilnosti na Zapadnom Balkanu preko svoje misije KFOR-a koja broji 3500 pripadnika. On je takođe dodao da mandat KFOR-a – očuvanje sigurnosti i bezbednosti, kao i slobode kretanja svih ljudi na Kosovu u skladu sa Rezolucijom SBUN 1244 – ostaje nepromenjen.\nTakođe, oni su razgovarali i o pandemiji COVID-19. Generalni sekretar je pozdravio NATO saveznike i partnere koji su dopremili značajnu medicinsku podršku institucijama na Kosovu, kao i aktivnosti KFOR-a koji je direktno učestvovao u distribuciji zaliha. Dodao je da NATO trenutno razmatra kako dalje može podržati Kosovo u borbi sa pandemijom.


Hyundai - najbrže rastući automobilski brend u 2011. godini - Vijesti\nHyundai - najbrže rastući automobilski brend u 2011. godini\nHyundai je već drugu godinu za redom automobilski brend koji najbrže raste, na osnovu istraživanja poznate konsultanske kuće ''Interbrand''. Hyundai Motor Company je na listi 100 svetski najpoznatijih marki zauzeo 61 mesto i u odnosu na prethodnu godinu svoju poziciju poboljšao za čak 4 mesta a vrednost brenda Hyundai je u odnosu na prethodnu godinu porasla za čak 19,3 % što je ujedno i najveća stopa rasta vrednosti brenda u poređenju sa 11 automobilskih brendova koji se nalaze među ''100 Best Global Brands''.\nPoslednjih godina vrednost brenda Hyundai vrtoglavo raste. Na Interbrandovu listu 100 svetski najpoznatijih marki Hyundai je ušao 2005. godine kada je zauzimao 84. mesto i kada je vrednost brenda iznosila 3,5 milijardi dolara. U 2011. godini Hyundai zauzima 61. mesto među 100 svetski najpoznatijih marki a procenjena vrednost Hyundai brenda u ovoj godini je čak 6 milijardi dolara.\nProsek rasta 11 automobilskih kompanija koje se nalaze među 100 najpoznatijih svetskih marki je 8,1% dok je prosečna stopa rasta svih brendova koji se nalaze među ''100 Best Global Brands'' svega 2,6%. Međutim, vrednost brenda Hyundai je u odnosu na prethodnu godinu porasla za čak 19,3%. Hyundai je više nego udvostručio stopu rasta vrednostibrenda u odnosu na period od pre 2005. godine.\nNa povećanje vrednosti Hyundai brenda uticao je pre svega kvalitet Hyundai vozila ali i novi dizajn, bezbednosne karakteristike, smanjeno emitovanje štetnih gasova i slično. Značajan doprinos rastu vrednosti brenda dala je i nova filozofija kompanije koja se najbolje ogleda u novom sloganu ''New Thinking. New Possibilities.'', finansijski rezultati ali i marketinške aktivnosti koje kompanija Hyundai sprovodi širom sveta.


Debakl samita EU: Bez dogovora oko kandidata za vodeće pozicije u Uniji - CdM\nDebakl samita EU: Bez dogovora oko kandidata za vodeće pozicije u Uniji\nDanašnji samit Evropske unije u Briselu privremeno je odložen, jer lideri bloka nisu uspjeli da se dogovore oko kandidata za vodeće pozicije unutar Unije, prenose mediji.\nSamit bi trebalo da bue nastavljen sjutra u 11 sati prije podne, ali za sada nema naznaka da će odlaganje dovesti od rješenja problema.\nAgencije objavljuju je da je “glavni kamen spoticanja bio cijeli paket”, kao i da su dogovor o čelnim pozicijama spriječile rezerve iz Italije, Hrvatske, i Mađarske.\n#EU top jobs selection proven quite tough…#EUCO suspended till tomorrow at 11h @PrebenEUspox confirms https://t.co/vSkQesP88p\n— Efi Koutsokosta (@Efkouts) July 1, 2019\nBBC navodi da je Žan Klod Junker, predsjednik Evropske komisije, predložio svog zamjenika Fransa Timermansa za svog nasljednika, čije imenovanje na najvažniju poziciju u EU ima jak otpor među istočnim članicama EPP-a. Junkerov nasljednik biće odgovoran za predlaganje novih zakona EU, sprovođenje pravila bloka i rukovanje trgovinskim sporazumima.\nU predloženom kompromisnom paketu, kandidat EPP-a za šefa Evropske komisije, Njemac Manfred Veber, umjesto te pozcije dobio bi mjesto predsjednika Evropskog parlamenta, s tim da bi mogao da podijeli petogodišnji mandat sa Gijom Verhofstadtom.\nPrema istom predlogu, za spoljnu politiku EU bili bi zaduženi ili sadašnja evropska komesarka za konkurentnost Margrete Vestager iz Danske ili belgijski premijer Šarl Mišel.\nInače, pored izbora za predsjednika Evropske komisije i šefa diplomatije EU, Unija bira i novog predsjednika Evropskog savjeta i predsjednika Evropske centralne banke.\nOdlazeći predsjednik Evropskog parlamenta Antonijo Tajani najavio je da će, bez obzira da li Evropski savjet dođe do dogovora ili ne oko imenovanja, parlament u sredu, 3. jula, u Strazburu izabrati svog novog predsjednika.\nRazgovori o imenovanjima za vodeće pozicije EU institucija trebalo bi da usaglase različite pozicije zemlja članica, Evropskog savjeta, Evropskog parlameta, ali i da naprave balans između vodećih političkih grupacija u EU, rodni balans, pri čemu se očekuje da bar na dvije od pet vodećih pozicija u EU dođu žene, a tu je i geografska ravnoteža između kandidata zapadnih i istočnih zemlja kao i velikih i malih članica EU.\n<<<Velt: Angela Merkel žestoko napadnuta u Evropskom parlamentu<<<\nVijest o suspendovanju današnjeg samita uslijedila je nakon što je sinoć objavljeno da je suspendovan sastanak lidera Unije. Njemački Velt objavio je da je na tom sastanku njemačka kancelarka Angela Merkel žestoko napadnuta od više lidera Evropske narodne partije (EPP), među kojima je i bugarski premijer Bojko Borisov koji je optužilo Merkelovu za nedovoljno poštuje interese EPP-a, kao i da na samitu G20 u japanskom gradu Osaki nije učinila dovoljno za kandidata te opcije Manfreda Vebera.\nTagsAngela Merkel brisel Evropska unija EU Evropski parlament Evropski savjet Žan Klod Junker\nOdakle li mi je ovo poznato? I zašto mislim da znam kako ovo završava?\nTako im i treba kad nije Milo tu da ih organizuje. Milaš naš.


Grčka varnica ne smije prerasti u evropski plamen | Politika | DW | 05.05.2010\nPrema najnovijim prognozama Evropsku uniju u 2010-oj godini očekuje veći ekonomski rast nego što se predviđalo. Oporavak EU mora pratiti porast proizvodnje i zapošljavanja, ali i obuzdavanje krize u Grčkoj.\nEK: Oporavak EU mora pratiti obuzdavanje krize u Grčkoj\nEvropska Unija bi u 2010. godini trebalo da ubrza svoj ekonomski rast. U trenutku kada se članice EU bore za izlazak iz najaveće recesije u poslijeratnoj istoriji i dok ekonomski kolapas u Grčkoj prijeti da se prelije i preko granica te države, Evropska komisija procjenjuje da će u ovoj godini ekonomski rast Unije dostići 1 procenat i porasti za jos1.7 odsto u narednoj godini. Istovremeno 16 članica Evrozone očekuje ekonomski rast od 0.9 procenata u 2010-oj, što ujedno predstavlja i veliku razliku u odnosu na privredni pad od 4.1 odsto, zabilježen prošle godine.\nEvropski komesar za ekonomiju i monetarna pitanja Oli Ren (Olli Rehn lijevo) i grčki ministar finansija George Papakonstantinou\nEvropski komesar za ekonomska i monetarna pitanja, Oli Ren naglasio je da najnovije prognoze za 2010. pokazuju da ekonomski oporavak EU napreduje brže nego što je to ranije predviđano:\n„Poboljšani izgledi ekonomskog rasta u ovoj godini su svakako dobra vijest za Evropu. Sada moramo da osiguramo da predviđeni privredi rast ne bude ometen rizicima, koji su u vezi sa za fiskalnom stabilnosti. Održanje napretka ekonomije zahtijeva fiskalnu konsolidaciju i reforme u oblasti proizvodnje i zapošljavanja.”\nEvropska ekomija zaostaje vodećim u svetu\nIstovremeno u Briselu je ocijenjeno da će EU u 2010-oj godini, u pogledu privrednog rasta, zaostajati za vodećim svetskim ekonomijama, SAD, Japanom, Kinom i Indijom. Predviđa se da će ekonomija SAD-a imati rast od 2.8 procenta ove godine, dok će očekivani privredni rast u Japanu iznositi 2,1 procenata. Međutim, u Briselu smatraju da će upravo rast ekonomija u svijetu uticati i na veću potražnju za evropskim proizvodima, što će biti podsticaj za dalje jačanje evropske ekonomije.\nNe priprema se plan pomoći za Španiju\nNajnoviji ekonomski podaci koji se odnose na grčku ekonomiju i dalje predviđaju veoma teško stanje u toj članice Evrozone. Očekuje se da će se grčki bruto državni proizvod smanjiti za čak 3 procenta ove godine. I 2011. godina će biti godina recesije za Grčku, sa predviđenim padom od 0.5 odsto.\nRen: Grčki slučaj je jedinstven\nOli Ren je ovom prilikom naglasio da je “grčki slučaj jedinstven”, i da je je za ekonomije cijele Evrope važno da se kriza u Grčkoj obuzda:\n“Glavni rizik za finansijski sektor predstavlja nesigurnost na finansijskim tržištima. Zato, da bi sačuvali ekonomski oporavak, koji je još umjeren i lomljiv, apsolutno moramo da zadržimo da plamen koji se pojavi u Grčkoj da ne postane šumski požar i prijetnja po finansijsku stabilnost EU.”\nIako Španija i Portugal, odmah poslije Grčke spadaju u visoko rizične zemlje kada je u pitanju ekonomska stabilnost, u Evropskoj komisiji procjenjuju da će privrede thi zemalja ipak ići u pozitivnom pravcu, i to za 0.4 odsto u Španiji, i 0.5 odsto u Portugalu. Evropski komesar za ekonomskiu i monetarnu politiku naglasio je da Evropa ne priprema plan za spašavanje španske ekonomije. Prema njegovim riječima “nema potrebe da se Španiji ponudi finansijska pomoć” , kao i da i Španija i Portugal, zajedno sa ostalim članicama evrozone preduzimaju soptvene mjere, kako bi konsolidovale svoj budžet i finansije.


Ojačani poverilac u stečajnom postupku | TIK RF\nOjačani poverilac u stečajnom postupku\nIzmene i dopune Zakona o stečaju donose nekoliko novina kojima se u izvesnoj meri ojačava procesnopravni položaj poverilaca u stečajnom postupku. Izmene i dopune su u primeni od 1. januara 2019. godine.\nNajznačajnija novina ogleda se u mogućnosti (ali ne i obavezi) poverioca koji podnosi predlog za pokretanje stečajnog postupka, da sudu predloži ličnost stečajnog upravnika u datom stečajnom postupku. Predlog za imenovanje stečajnog upavnikaupravnika razmatra sudija, a na izbor stečajnog upravnika saglasnost daje skupština poverilaca na prvoj sednici, većinom od 50% od ukupnih potraživanja. Ukoliko skupština poverilaca ne da saglasnost na izabranog stečajnog upravnika, dužna je da predloži njegovo razrešenje i istovremeno imenovanje novog stečajnog upravnika.\nZakonska novina u delu koji reguliše reorganizaciju odnosi se na krug poverilaca koji mogu podneti plan reorganizacije, pa tako plan reorganizacije sada može podneti bilo koji stečajni ili razlučni poverilac, bez obzira na iznos svog neobezbeđenog ili obezbeđenog potraživanja.\nOpšta novina inkorporirana je u načelu javnosti i informisanosti, a sastoji se u pravu svih poverilaca da od stečajnog upravnika zatraže sve informacije koje se odnose na stečajnog dužnika, na tok stečajnog postupka i na imovinu i upravljanje imovinom stečajnog dužnika.


RTS :: Miroslav Aleksić optužen za devet krivičnih dela\nHronika Miroslav Aleksić optužen za devet krivičnih dela\nsreda, 21. apr 2021, 15:25 -> 17:11\n"Optužnicom se tereti za izvršenje dva produžena krivična dela silovanja, dva krivična dela silovanja, jedno produženo krivično delo nedozvoljenih polnih radnji i četiri krivična dela dela nedozvoljenih polnih radnji, na štetu sedam oštećenih", rekla je za Tanjug Ivana Rakočević.\nTužilaštvo je takođe radi zaštite privatnosti učesnika u postupku predložilo sudu da isključi javnost tokom trajanja glavnog pretresa (suđenja), navela je Rakočevićeva.\nIstraga protiv Aleksića sprovedena je zbog 19 krivičnih dela na štetu devet polaznica škole glume od 2008. do 2020. godine, ali je optužen za devet krivičnih dela.\nAleksić je u tužilaštvu negirao da je seksualno napastvovao pomenute učenice glume u svojoj školi, pored ostalih i glumicu Milenu Radulović, koja ga je prva prijavila policiji, a nakon nje osmelile su se i druge devojke.\nAleksić u pritvoru od 11. januara\nZa krivično delo polno uznemiravanje zaprećena je novčana kazna ili zatvor do šest meseci, a ukoliko je učinjeno prema maloletniku, učinilac će se kazniti zatvorom od tri meseca do tri godine.\nZa silovanje su, u zaviosnosti od načina izvršenja predviđene različite kazne, od najmanje dve do 10 godina, pet do 12 godina, a za silovanje maloletnica pet do 15 godina.\nAleksić se nalazi u pritvoru od hapšenja 11. januara, da ne bi u kratkom roku ponovio krivično delo.


Internet neutralnost (Net Neutrality) zapravo predstavlja normu koja Internet provajderima zabranjuje da svojim korisnicima na bilo koji način uskraćuju ili remete pristup online sadržajima i informacijama – njihovom blokiranjem, usporavanjem ili ubrzavanjem. To znači da je svima garantovano isto pravo da pristupe Internetu.\nOvaj princip posebno je aktuelan na prostoru Sjedinjenih Američkih Država, gde se o njemu diskutuje već duži niz godina, a koji je usled ogromnog broja prijava korisnika postao deo zakonske regulative. Tim postupkom američkim građanima garantovana je sloboda na online nebu, čime je ujedno i sprečeno stvaranje dominantne pozicije pružaoca Internet usluga.\nDok je god ova regulativa na snazi provajderi će biti sprečeni da postanu monopolisti prilikom određivanja ko i pod kakvim uslovima može da pristupi nekom sadržaju. Međutim, šta će se desiti ukoliko ova brana online slobode nestane?\nSurfuje li Srbija zaista slobodnim Internetom?\nInternet neutralnost u Srbiji, iako ne eksplicitno, garantovana je Zakonom o elektronskim komunikacijama, a potencijalna nova regulativa u SAD, prema oceni Adriane Minović, pravnice specijalizovane za IT pravo, u najvećoj meri se neće odraziti na Srbiju:\nOno što moze biti negativna implikacija je porast cena za pristup određenom sadržaju koji pružaju kompanije iz SAD (kao rezultat prelivanja povećanih troškova sa jednog tržista na drugo), kao i veći trošak za domaće firme koje nude sadržaj u SAD, ako nameravaju da budu konkurentne. Pored toga, ovo može biti i opasno kao primer ne tako dobre prakse koju će možda odlučiti da slede i neke druge zemlje.\nAdriana smatra da iako predsedavajući Federalne komisije za komunikacije jasno zagovara ovaj pristup, to na kraju neće biti baš tako jer se veliki deo stručne javnosti pobunio protiv ovoga predloga. „Americki građani sve više dobijaju svet o tome šta bi značilo da se odstupi od principa neutralnosti Interneta. Ono što je svakako činjenica da je trenutni razvoj događaja jasan pokazatelj da će, bar u Americi, morati da se nađe neko srednje rešenje koje će biti bazirano na Net Neutrality regulativi, ali isto tako ostaviti i prostora za dalje razvoj novih biznis modela“, zaključuje Adriana.\nMnogobrojni protesti u SAD ponovo su aktivirali temu o kojoj se pre samo nekoliko godina govorilo. Može li Amerika zadržati pristup otvorenom Internetu?\nIako bi se neke stvari poput regulisanja autorskih prava usvajanjem ove odredbe mogle relativno lako regulisati (jer se ne bi moglo pristupiti nelegalnim sadržajima), s druge strane bi se otvorila Pandorina kutija koja bi omogućila manipulaciju političkim porukama, negativno uticala na konkurenciju i slično. Da li će se ovo zlo raširiti na prostoru SAD, a i dalje u svet – ostaje da vidimo 14. decembra kada će se odlučivati o ovom principu.\nNa lokalnom nivou, telekomunikacione kompanije u mogućnosti su da ponude daleko konkurentnije usluge unutar svog poslovanja. Slični primeri mogu se videti u susedstvu, ali i u Srbiji (primer Telenora i Deezer servisa).\nU zemljama Evropske unije stvar je za sada, prema oceni Tene Šojer, urednice Netokracije u Hrvatskoj, prilično jednostavna – u zemljama članicama je na snazi Zakon o neutralnosti Interneta odnosno „Uredba (EU) 2015/2120 Evropskog parlamenta i Veća iz 25. novembra 2015. o utvrđivanju mera u vezi sa pristupom otvorenom Internetu, te o izmeni Direktive 2002/22/EZ o univerzalnoj usluzi i pravima korisnika u vezi sa elektronskim komunikacijskim mrežama i uslugama”.\nIza dugog naziva zapravo stoji vrlo jasno načelo neutralnosti Interneta. To u praksi znači da uredba nalaže kako pružaoci usluga ne smeju blokirati ili usporiti neku uslugu ili korišćenje nekog servisa ili aplikacije, osim u posebnim slučajevima, što znači da se scenario kog se pribojavaju stanovnici SAD-a ne može preslikati na EU. Kako je reč o uredbi, a ne regulativi, to ujedno znači i da je obavezujuća za sve države članice i da im se ne prepušta vlastita interpretacija ili sprovođenje.\nTena dodaje da, s druge strane, ostaje činjenica da veliki broj servisa koje svakodnevno koristimo ima sedište u SAD-u, te postoji mogućnost da će pristup istim biti otežan. „Ipak, Evropski sud već je izvojevao da se globalne kompanije koje posluju u Evropi prilagode zakonima Unije – jedan od primera je i pravo da budemo zaboravljeni, kojem se morao prilagoditi Google“, navodi ona.